Αναρτήθηκε από cook Μαρτίου 15, 2012\n'Oπου τι εστί brioche?Το τσουρέκι της ελληνικής,το οποίο κατ'εμέ,είναι πολύ ανώτερο της γαλλικής.\nΚαι τότε γιατί όχι τσουρέκι,κι εδώ;\nΕ,μα,ιεροσυλία, αυτό που κάνει τη διαφορά στο αγαπημένο τσουρέκι,είναι τα μυρωδικά του,μαστίχα,μαχλέπι,κάρδαμο,όλα σε μια θαυμαστή αρμονία.\nΕδώ λείπουν,εκτός από το κάρδαμο,το οποίο μου αρέσει πολύ στις ζύμες με μαγιά.\nΗ συνταγή,γεννήθηκε,όταν βρέθηκα μπροστά σε μια παλιά συνταγή της Βέφας...πώς μπέρδευε, μπέικιν,μαγιά,ασπράδια,σε μια ζύμη που χρειαζόταν μόνο 10 λεπτά να φουσκώσει...θαυμαστόν...το μόνο καλό οτι έβαζε μήλα-από πάνω,σε φέτες τα οποία άφηνε αποβραδίς μέσα σε γλυκόζη και συμπυκνωμένο χυμό...αν μπορείτε,σας παρακαλώ να μου εξηγήσετε τον λόγο...\nΤέλος πάντων,ευκαιρία να φάμε ένα γλυκό ψωμάκι νηστίσιμο με μήλα, σκέφτηκα.\nΈτσι ενθυμούμενη επιτυχημένο νηστίσιμο τσουρέκι,διαφοροποίησα τα υλικά και πάμε!\n1 κ.σούπας ζάχαρη κοινή\n1/2 κ.γλ. κάρδαμο σε σκόνη\n1 κ.σούπας ξύσμα περγαμόντου(ή από άλλα εσπεριδοειδή)\n25 γρ. μαργαρίνη λιωμένη\n4 κ.σούπας ζάχαρη καστανή\n2-3 μήλα μέτρια τριμμένα\n3 κ.γλ. τριμμένη φρυγανιά\n4 κ.σούπας μαρμελάδα περγαμόντο(ή πορτοκάλι)\n3/4 κούπας ζάχαρη άχνη κοσκινισμένη\nξύσμα πορτοκαλιού ή κίτρινο χρώμα ζαχαροπλαστικής(προαιρετικά)\nτριμμένο φυστίκι Αιγίνης(ή φέτες πορτοκάλι γλασέ)\nΝα πω εξ'αρχής οτι δεν είναι δύσκολη συνταγή,δε χρειάζεται καν μίξερ για το ζύμωμα,ενώ αντίθετα,επιβάλλεται στο τσουρέκι.Αιτία,οτι η συνταγή δεν έχει πολύ υγρό και βούτυρο, ώστε η ζύμη να κολλά και να μας ταλαιπωρεί.Απλά ενώνουμε καλά τα υλικά με το χέρι.\nΤο μόνο,που σίγουρα χρειάζεται,είναι χρόνος.\nΕγώ συνήθως ετοιμάζω βραδάκι τη ζύμη,την αφήνω να φουσκώσει την πρώτη φορά,την ετοιμάζω για τη δεύτερη και μετά πάω για ύπνο.\nΤην άλλη μέρα πρωί-πρωί,είναι έτοιμη για χαρούλες!\nΤο μόνο που κάνω είναι να ανοίξω το κουμπί του φούρνου.\n(λατρεύω να φεύγω για το σχολείο και το σπίτι να μοσχομυρίζει ψημένο τσουρεκάκι ή ψωμάκι)\nΠρώτα πρώτα λοιπόν βάζουμε σε μπωλ το νερό με τη κοινή ζάχαρη,τη μαγιά και ανακατεύουμε να διαλυθεί,αφήνουμε 15 λεπτά.Σε αυτή τη φάση θα πρέπει να προσέξουμε,αν η μαγιά αφρίσει και αρχίσει να ανεβαίνει-τότε σημαίνει οτι όλα πάνε μια χαρά.Αν όχι,πάει να πει πως η μαγιά αρνείται να μας κάνει τη χάρη να δουλέψει, οπότε σταματάμε εδώ...μην πάτε παρακάτω μαζί της γιατί τσάμπα ο κόπος,το ζυμαράκι θα μείνει... πάτος.\nΑφού όλα πάνε ρολόι,ανακατεύουμε αλεύρι,ζάχαρη άχνη και αλάτι σε ένα ευρύχωρο σκεύος.\nΠροσθέτουμε στο μίγμα της μαγιάς τη μαργαρίνη χλιαρή,το κάρδαμο και το ξύσμα.Αυτό μας εξασφαλίζει οτι όλα τα υγρά μας θα έχουν την ίδια θερμοκρασία κι έτσι η ζύμη μας θα παραμείνει στο... ύψος της\nΤα ρίχνουμε στο αλεύρι και ενώνουμε καλά,ζυμώνοντας, να γίνει μια λεία ζύμη.\nΛαδώνουμε ένα μεγάλο μπωλ και βάζουμε τη ζύμη σε μπάλα σκεπασμένη με πετσέτα να φουσκώσει σε ζεστό μέρος.(αν προθερμάνετε τον φούρνο στους 30 β.και τη βάλετε εκεί,θα φουσκώσει μια χαρά).Εγώ συνήθως χαράζω ένα σταυρό στην επιφάνεια πριν την αφήσω να ανέβει,όταν πια δεν υπάρχει ξέρω οτι είναι έτοιμη(και μην ξεχνάτε και το γνωστό tip με το δαχτυλάκι!)Χρόνο χρειάζεται αρκετό...οι ζύμες με σκληρό αλεύρι ανεβαίνουν θαυμάσια,μα χρειάζονται,έχω την υποψία,πολύ περισσότερο χρόνο από εκείνες με το κοινό αλεύρι....υπολογίστε τουλάχιστον 2 ώρες,εμένα μου πήρε 3 αυτή τη φορά....\nΌταν πια είναι έτοιμη,την πατάμε να ξεφουσκώσει και την ανοίγουμε σε ορθογώνιο φύλλο με λεπτό πάχος,μα όχι υπερβολικά λεπτό, για να μην ανοίξει στο τύλιγμα.\nΑλείφουμε όλη την επιφάνεια με τη λιωμένη μαργαρίνη και πασπαλίζουμε με τη καστανή ζάχαρη.\nΑνακατεύουμε τα μήλα με την κανέλα και τα στρώνουμε από πάνω.\nΑπλώνουμε τις σταφίδες,βάζουμε εδώ κι εκεί τη μαρμελάδα και σκορπάμε την τριμμένη φρυγανιά.\nΠροσέχουμε να αφήσουμε ακάλυπτη,από μαργαρίνη και γέμιση, τη μια πλατιά άκρη του φύλλου για να μπορέσει να κλείσει το ρολό.\nΔιπλώνουμε τις πλάγιες στενές πλευρές προς τα μέσα,για να ασφαλίσουμε τη γέμιση και τυλίγουμε σε ρολό ξεκινώντας από την φαρδιά πλευρά.\nΠαίρνουμε μια φόρμα δαχτυλίδι για κέικ τη λαδώνουμε και την αλευρώνουμε.\nΒάζουμε μέσα το ρολό,με την ένωση προς τα κάτω και ενώνουμε τις 2 άκρες(αν δεν φτάνουν να ενώσουν,μη σας απασχολεί,θα ενώσουν καθώς θα φουσκώνει).\nΤο σκεπάζουμε και...το ξεχνάμε.Το αφήνουμε να φουσκώσει ώσπου να ξεχειλίσει από την κορυφή της φόρμας.Τότε,και μόνο τότε, είναι έτοιμο για ψήσιμο.\nΤο ψήνουμε στους 170 β.σκεπασμένο εξ'αρχής με αντικολλητικό χαρτί,για περίπου 30 λεπτά,ώσπου να ροδίσει καλά και να κάνει εκείνο τον χαρακτηριστικό κούφιο ήχο του ψημένου ψωμιού,όταν χτυπάμε στην επιφάνεια.\nΑφήνουμε να σταθεί για 15 περίπου λεπτά και ξεφορμάρουμε.\nΜόλις κρυώσει,ετοιμάζουμε το γλάσο.\nΑνακατεύουμε την άχνη,προσθέτοντας κουταλιά-κουταλιά τον χυμό,τόσο όσο να έχουμε ένα παχύρρευστο μίγμα που θα απλώνεται σχετικά εύκολα.Αν θέλουμε ρίχνουμε και μια σταγόνα κίτρινο χρώμα ζαχαροπλαστικής.\nΠασπαλίζουμε με τριμμένο φυστίκι Αιγίνης ή απλώνουμε φέτες πορτοκαλιού.\nΕπί της ουσίας, τώρα,το γλάσο δεν είναι απαραίτητο γευστικά,οπτικά,όμως το κάνει πιο φιγουρατζίδικο,και επιπλέον το κρατά μαλακό, ώστε να μην στεγνώσει όταν περάσει η πρώτη φρεσκάδα!\nΑν σας άνοιξε η όρεξη και θέλετε να δοκιμάσετε κι ένα νηστίσιμο τσουρεκάκι,θα το βρείτε εδώ,ήταν η πρώτη μου-και ευτυχώς-πετυχημένη προσπάθεια για ένα τσουρέκι της προκοπής,χάρη στην αγαπητή συμπλόγκερ γαστεροπληξ.Ένα από αυτά που οφείλω στη μπλογκογειτονια είναι οτι με έμαθε να φτιάχνω τσουρέκια!\nΚαλή επιτυχία,αν το αποφασίσετε :)\nΠωπωπωπωπω.... φαίνεται... τόσοοο, δεν έχω λόγια!!!\nΚολασμένο!!!!! Αυτό έχω να πω... πολύ μου αρέσει. Και τα υλικά πολύ ωραία. Και το γλάσο από πάνω... ΑΧ!!!\nΈνα μυρωδάτο γλυκό ψωμάκι!!!\n15 Μαρτίου, 2012 18:22\nΛες να είναι ένας λόγος αυτός να αρχίσουμε νηστεία;\n15 Μαρτίου, 2012 18:27\nΜου αρέσει πολύ όπως το βλέπω, γεμιστό και δελεαστικό με πολλά αρώματα.\nΤο γλάσο με κάνει λίγο να σκέφτομαι αν θα το έβαζα, μήπως το κάνει περισσότερο γλυκό.\nΘα το δοκιμάσω και κρατώ τη συνταγή.\n15 Μαρτίου, 2012 18:38\nμιάμιιιιιι!!! Λέω να το κάνω, αν και είμαι τεμπέλα όταν πρέπει να αφήσεις κάτι να φουσκώσει...\n15 Μαρτίου, 2012 21:02\nΑ είναι εντυπωσιακό!! Κι έχω αδυναμία στα μήλα, υποθέτω ότι θα προσδίδουν υπέροχη γεύση στο brioche!!\n15 Μαρτίου, 2012 21:43\nΕντυπωσιακότατο!!!Και πολύ αφράτο!Κρατώ τη συνταγή σου οπωσδήποτε!Φιλιά καλό βράδυ!!!\n15 Μαρτίου, 2012 22:06\nΨηφίζω ναι δαγκωτό στο γλάσο (κι έλεγα πως σου πήρε τόσο όμορφο κιτρινούλι χρώμα χα χα χαα)!\nΤο γλάσο στα κέικς δεν το παραλείπω ποτέ, δεν είναι μόνο η εμφάνιση, αλλά όπως πολύ σωστά λες κρατάει το κέικ μαλακό!\nΚαι σίγουρα προσθέτει στην γεύση!\nΤην διαδικασία για το κέικ την περιγράφεις πολύ αναλυτικά, στην αρχή φοβήθηκα ότι είναι μπελαλίδικο, αλλά δεν είναι τόσο, και σίγουρα αξίζει τον κόπο!\nΦιλιά Αναστασία μου, καλό βράδυ!\n15 Μαρτίου, 2012 23:45\nΠολύ ωραίο! Το νηστίσιμο τσουρέκι σου, το έχω φτιάξει και ήταν καταπληκτικό, καλά που μου το θύμισες! Ευκαιρία να φτιάξω και αυτό τώρα, αχ πότε θα κάνω δίαιτα;-)\n16 Μαρτίου, 2012 10:07\nΠολυ ωραιο φαινεται, αφρατο και λαχταριστο! Κι εγω δεν θα πρελειπα το γλασο, νομιζω οτι του προσθετει τοσο σε εμφανιση, οσο και σε γευση.\n16 Μαρτίου, 2012 10:16\nΚαι έχω μια "αδυναμία" στα γεμιστά τσουρεκο-μπριός, που δεν λέγεται Cook μου!\nΑν το κάνω το όλο ζύμωμα και πρώτο φούσκωμα στον αρτοπαρασκευαστή, λες να μην έχει την επιτυχία που περιγράφεις;\nΑν προλάβω μέσα στο SK μπορεί να το σκαρώσω.\n16 Μαρτίου, 2012 11:25\nΑφού έχει τέτοια όψη κουκίτσα μου φαντάζομαι τι γεύση θα έχει !!!\nπολύ ευφανταστος ο συνδιασμός σου !!!\n16 Μαρτίου, 2012 11:30\nΑχ λατρεμένη μου μαγείρισσα, τις ίδιες γεύσεις λατρεύουμε, ευτυχώς είμαστε μακριά και δεν μπορούμε να ανταλλάσσουμε ταπεράκια, τετράπαχη θα ήμουν!\n16 Μαρτίου, 2012 13:35\nTέλειο μπριος-τσουρέκι, όπως και να το λενε. Το γλάσο του πάει πολύ.\nΤσουρέκι μου έχει μάθει να φτιάχνω η γιαγιά μου αλλά brioche δεν έχω προσπαθήσει ποτέ να φτιάξω. Με δελεάζει απίστευτα όμως η ιδέα!\nΜου αρέσει πάρα πολύ ο τρόπος που γράφεις τις οδηγίες των συνταγών σου.\n16 Μαρτίου, 2012 23:03\nχαίρομαι που μοιραζομαι ιδια γουστα με πολλους εδώ!\nδε νομιζω να υπαρξει προβλημα...η Μπετούλα ειχε κανει πολυ καλο τσουρεκι στον αρτοπαρασκευαστή\n17 Μαρτίου, 2012 16:02


Αρχική COVID-19 Κορονοϊός: Εμβολιασμός σε έγκυες και θηλάζουσες γυναίκες\n10 Φεβρουαρίου 2021 - 20:00 Τελευταία ενημέρωση: 10 Φεβρουαρίου 2021 - 19:52\nΗ πανδημία του κορονοϊού συνιστά απαραίτητο τον εμβολιασμό για την αντιμετώπιση της νόσου και την μείωση των αρνητικών επιπτώσεων αυτής. Για κάποιες ομάδες ωστόσο, όπως είναι οι έγκυες και οι θηλάζουσες γυναίκες που βρίσκονται σε μία ευαίσθητη περίοδο της ζωής τους, φαίνεται πως πρέπει να ζυγίζουν το όφελος έναντι πιθανού κινδύνου ανά περίπτωση.\nΟι Ιατροί της Θεραπευτικής Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών, Θεοδώρα Ψαλτοπούλου, Ιωάννης Ντάνασης, Μαρία Γαβριατοπούλου και Θάνος Δημόπουλος, Πρύτανης του ΕΚΠΑ, (mdimop.gr) συνοψίζουν τη σχετική δημοσίευση των E.H.Adhikari και C.Y.Spong στο έγκριτο περιοδικό JAMA, για τον εμβολιασμό στις έγκυες και θηλάζουσες γυναίκες.\nΗ σημασία της πρόληψης από COVID-19 για τις έγκυες\nΗ πρόληψη της λοίμωξης COVID-19 είναι ιδιαίτερα σημαντική για τις εγκύους καθώς οι έγκυες με σοβαρή λοίμωξη COVID-19 έχουν αυξημένο κίνδυνο πρόωρου τοκετού αλλά και πρόωρου τερματισμού της εγκυμοσύνης.\nΕπιπλέον, οι έγκυες με συμπτωματική νόσο COVID-19 έχουν αυξημένο κίνδυνο εισαγωγής σε μονάδα εντατικής θεραπείας, ανάγκης για μηχανικό αερισμό και θάνατο συγκριτικά με μη έγκυες γυναίκες της ίδιας ηλικίας. Η\nλοίμωξη COVID-19 σε νεογνά είναι μάλλον σπάνιο φαινόμενο αλλά δεν έχει διευκρινιστεί ο βαθμός στον οποίο η ανοσιακή απάντηση της μητέρας έναντι του SARS-CoV-2 παρέχει προστασία στο έμβρυο.\nΦαίνεται ότι σημαντικό ρόλο στην ποσότητα των μητρικών αντισωμάτων που ανευρίσκονται στον πλακούντα έχει η ηλικία της κύησης κατά τη στιγμή της πρωτο- εμφάνισης των αντισωμάτων έναντι του SARS-CoV-2 στη μητέρα.\nΕμβολιασμός κατά τη διάρκεια της εγλυμοσύνης\nΟ εμβολιασμός κατά τη διάρκεια της εγκυμοσύνης είναι συχνός ώστε να προληφθούν λοιμώδεις νόσοι σε μητέρα και έμβρυο, όπως η γρίπη και ο κοκκύτης.\nΤο Αμερικανικό Κολλέγιο Μαιευτήρων και Γυναικολόγων συνηγορεί υπερ του εμβολιασμού.\nΟ Παγκόσμιος Οργανισμός Υγείας (ΠΟΥ) στηρίζει ότι οι έγκυες γυναίκες που έχουν αυξημένο κίνδυνο έκθεσης στον SARS-CoV-2 όπως οι επαγγελματίες υγείας ή όσες έχουν συννοσηρότητες μπορούν να εμβολιαστούν σε συνεννόηση με τον ιατρό τους.\nΕΜΒΟΛΙΟ ΣΕ ΕΓΚΥΕΣ\nΠροηγούμενο άρθροΤο Υποβρύχιο Μουσείο Καννών άνοιξε τις πόρτες του\nΕπόμενο άρθροΚαραμανλής: Τα έργα που θα δώσουν ώθηση στην ελληνική οικονομία\n7 Μαρτίου 2020 - 09:02\n18 Ιανουαρίου 2021 - 17:44


Πελοπόννησος: 10 παραλίες για σεπτεμβριάτικες βουτιές - Notospress.gr\nUpdated on: 11/09/2021 08:29\nΒοϊδοκοιλιά\t Φωτογραφία: Instagram/antrikaki\nΤο καλοκαίρι παίρνει παράταση σε μερικές από τις ωραιότερες παραλίες της Πελοποννήσου, που είναι ό,τι πρέπει για τα Σαββατοκύριακά σου.\nΠΕΛΟΠΟΝΝΗΣΟΣ. Μην ακούς τους καλοχειμωνάκηδες, το φθινόπωρο ξεκινά ημερολογιακά στις 21 Σεπτεμβρίου, και πρακτικά σε τουλάχιστον άλλον ένα μήνα, πράγμα που σημαίνει πως έχουμε μπροστά μας το λιγότερο τέσσερα Σαββατοκύριακα εκμεταλλεύσιμα για τις τελευταίες βουτιές του καλοκαιριού. Και η Πελοπόννησος έχει μερικές από τις καλύτερες παραλίες για να τις φιλοξενήσει. Όπως αυτές.\nΗ Σκαφιδιά στην πολύπαθη Ηλεία (που αξίζει να στηρίξεις πρακτικά και οικονομικά μετά τις καταστροφικές πυρκαγιές του φετινού Αυγούστου) είναι μια απέραντη, φαντασμαγορική αμμουδιά με ψιλή άμμο και πρασινογάλαζα νερά. Στη νότια άκρη της, μετά το ποταμάκι που εκβάλλει στην θάλασσα και τα απομεινάρια των ρωμαϊκών λουτρών που βρίσκονταν εδώ, σχηματίζεται μια μίνι, εξίσου αμμουδερή παραλιούλα που λέγεται επίσης Σκαφιδιά, βλέπει σε ένα φαντασμαγορικό ηλιοβασίλεμα και την αγαπούν ιδιαίτερα οι ντόπιοι και οι λάτρεις των μικρών αμμουδερών κολπίσκων.\nΑνάμεσα στην Επίδαυρο και τα Μέθανα, καταμεσής μιας φαντασμαγορικής αυτοκινητο-διαδρομής που κινείται διαρκώς παράλληλα με την θάλασσα, η Καντιναΐς έχει μάλλον τα πιο κρυστάλλινα νερά της περιοχής, μεγάλα λευκά βότσαλα και πλήρη απουσία οργάνωσης, εκτός από την πολύ ιδιαίτερη καντίνα που της δίνει το όνομά της, στην κορυφή των σκαλιών που οδηγούν στην παραλία. Ιδανικό σποτ για μεσημεριανά ουζάκια και μεζέδες, τα τραπέζια που απλώνει κάτω από τις καλαμωτές της.\nΤα Περούλια, πολύ κοντά στην Κορώνη, είναι μια από τις πιο εξωτικές παραλίες της Μεσσηνίας. Ιδανικά για οικογένειες με πιτσιρίκια, χάρη στα ρηχά, πρασινογάλαζα νερά τους, την σχεδόν μόνιμη απουσία κύματος, και την υπέροχη, απαλή σαν πούδρα αμμουδιά που δεν έχει ούτε ένα τόσο δα βοτσαλάκι. Συνδυάζονται τέλεια με εξορμήσεις στα κάστρα της Μεθώνης και της Κορώνης, έχουν ξαπλώστρες και ομπρέλες σε ένα τμήμα της παραλίας και ελεύθερο το μεγαλύτερο κομμάτι της.\nΗ Καλογριά της Αχαΐας είναι μοναδική περίπτωση δάσους-υδροβιότοπου που ακουμπά στην θάλασσα. Μια ωρίτσα έξω από την Πάτρα, είναι ιδανική για να περάσεις εκεί όλη την ημέρα, περπατώντας μονοπάτια και χαζεύοντας ποταμάκια και μικρές λίμνες, πριν απλώσεις ψάθες και πετσέτες στην εκπληκτική αμμουδιά της. Έχει σε σημεία και ξαπλώστρες από τα παρακείμενα beach bar, αλλά και απέραντο ελεύθερο χώρο αν προτιμάς την ησυχία σου. Στην άκρη της παραλίας, ένας φαντασμαγορικός αμμόλοφος 20 μέτρων σε προκαλεί να τον σκαρφαλώσεις και μετά να κουτρουβαλήσεις σαν το πιτσιρίκι την πλαγιά του. Στο δρόμο για την Καλογριά, ο αρχαιολογικός χώρος του Τείχους Δυμαίων προσφέρει από την κορυφή του πανοραμική θέα σε όλο το συγκλονιστικό τοπίο.\nΣτην παραγνωρισμένη ανατολική ακτή, οι Βίλες της Αργολίδας, ένα 20λεπτο έξω από το Ναύπλιο, είναι ό,τι πρέπει για τους ερημίτες που ακούν Καραθώνα και ανατριχιάζουν. Η οργάνωση λάμπει εδώ διά της απουσίας της, τα νερά είναι κρυστάλλινα και ανοιχτογάλαζα, και η παραλία στρωμένη με ψιλό βοτσαλάκι. Τα βράχια στις άκρες της προσφέρουν φυσική σκιά στους ξεχασιάρηδες που δεν έφεραν ομπρέλα. Θα χρειαστεί να κατέβεις ένα μονοπατάκι, και μετά μερικά σκαλιά, για να την προσεγγίσεις, αλλά μην τρομάζεις, μιλάμε για ένα 5λεπτο συνολικά.\nΣτον βαθύ νότο της Πελοποννήσου, εκεί που το καλοκαίρι διαρκεί και διαρκεί όπως έλεγε κι εκείνη η παλιά διαφήμιση, η Άμπελος της Μάνης έχει τα πιο απίθανα βαθυγάλαζα νερά της γειτονιάς της –πράγμα που αποτελεί κατόρθωμα, καθότι ως γνωστόν όλες οι παραλίες της Μάνης έχουν φανταστικά νερά. Η συγκεκριμένη έχει επίσης μεγάλα λευκά βότσαλα, τα δύο πιο γιγάντια αρμυρίκια που έχεις δει ποτέ, παντελή απουσία οργάνωσης και μια ροβινσωνική αίσθηση που ταιριάζει πολύ με το πέτρινο τοπίο της Μάνης.\nΑν έφτασες σε αυτό το σημείο του κειμένου πιστεύοντας πως θα αφήναμε απέξω την Βοϊδοκοιλιά, μάλλον δεν μας ξέρεις καλά. Η απόλυτη παραλία-σταρ της Πελοποννήσου, με την πουδρένια άμμο της, τα παγωμένα πρασινογάλαζα νερά της, και το τέλειο ημικυκλικό σχήμα που της χαρίζει απλόχερα φωτογένεια τυγχάνει μια από τις αγαπημένες μας παραλίες όχι μόνο της Πελοποννήσου, της Ελλάδας ολόκληρης. Φέρε ομπρέλα, γιατί η περιοχή είναι προστατευόμενη τόσο ως κομμάτι του δικτύου Natura όσο και ως αρχαιολογικός χώρος, πράγμα που σημαίνει πως ξαπλώστρες, ομπρέλες και μπητσόμπαρα εδώ δεν θα βρεις.\nΘα σου πούμε, όμως, κι ένα μυστικό, για να μη μας νομίζεις mainstream: Σχεδόν απέναντι από την Ελαφόνησο, πέντε λεπτά οδήγησης από τη Νεάπολη, θα βρεις μια παραλία που λέγεται Αμμίτσα, και είναι… αυτό που λέει το όνομά της: Μια γλυκύτατη, απαλή αμμουδιά που καταλήγει σε διάφανα, καταγάλανα νερά, μακριά από την κοσμοσυρροή και τις ξαπλώστρες των απέναντι. Εδώ πολύ κοντά, θα βρεις και το Παυλοπέτρι, την αρχαιότερη βυθισμένη παραλία του μικρού μας πλανήτη –πάρε μάσκα, και δες πριν φύγεις το σχετικό ντοκιμαντέρ του BBC με ελληνικούς υπότιτλους εδώ.\nΑν έχεις κάνει έστω και μια φορά στη ζωή σου ελεύθερο κάμπινγκ, την Ελαία της Μεσσηνίας κατά πάσα πιθανότητα την έχεις ακουστά. Αν όχι, τα βασικά: Μεγάλη σε πλάτος και σε μήκος και αμμουδερή, με ένα φουντωτό δάσος να προσφέρει απλόχερα την σκιά του στο πίσω μέρος της, και απολαυστικά, Ιόνια νερά που κυματίζουν σχεδόν όλο τον Αύγουστο –αλλά τώρα κατά κανόνα ηρεμούν. Βρίσκεται ένα τέταρτο μακριά από την Κυπαρισσία με το κάστρο της, και μια ώρα οδήγησης από τους φαντασμαγορικούς καταρράκτες της Νέδας.\nΚαι τέλος, αν θέλεις Πελοπόννησο αλλά όχι και να οδηγήσεις παραπάνω από μία-μιάμιση ώρα από την Αθήνα, οι Κεχριές της Κορινθίας είναι η ιδανική παραλία για την περίπτωσή σου –γίνεται άνετα και μονοήμερη. Τη βρίσκεις ανάμεσα στην Κόρινθο και τα Λουτρά της Ωραίας Ελένης, κι έχεις να διαλέξεις αν θα αράξεις στις ξαπλώστρες κάτω από τις καλαμένιες ομπρέλες του beach bar ή θα απλώσεις τις ψάθες και τα κουβαδάκια σου στο μεγαλύτερο, ελεύθερο κομμάτι της παραλίας. Εκεί που τελειώνει η αμμουδιά, θα βρεις και τον αρχαιολογικό χώρο των Κεχρεών, που ήταν κάποτε το ανατολικό λιμάνι της Κορίνθου. Σήμερα επιβιώνουν οι μόλοι του λιμανιού, και κάποια απομεινάρια των αρχαίων ναών της Αφροδίτης και της Ίσιδας.\nTAGS: ΠΕΛΟΠΟΝΝΗΣΟΣ\tΔΙΑΚΟΠΕΣ\tΠΡΟΟΡΙΣΜΟΣ


**** ΞΕΝΟΔΟΧΕΊΑ PALAZZO PARUTA, ΒΕΝΕΤΊΑ ****\nSan Marco 3824, Βενετία, Ιταλία\nΤο Palazzo Paruta Ξενοδοχείο χτισμένο σε βενετσιάνικο στιλ βρίσκεται στην περιοχή San Marco, είναι κατηγορίας 4 αστέρων και διαθέτει αυλή και γήπεδο τέννις. Από το 1500, είναι ένα περίφημο ξενοδοχείο στην καρδιά της Βενετίας.\nΟι επισκέπτες θα εκτιμήσουν το Palazzo Paruta Ξενοδοχείο σε κοντινή απόσταση από San Giorgio Maggiore, που απέχει 1200 μέτρα. Αυτό το άνετο κατάλυμα βρίσκεται περίπου 1 χλμ μακριά από το κέντρο της Βενετίας.\nΌλα τα κομψά δωμάτια περιλαμβάνουν deluxe one-bedroom annex apartment, deluxe two-bedroom apartment και premier studio που έχουν κεντρική θέρμανση, φούρνο μικροκυμάτων, ιδιωτικό μπαλκόνι, μηχανή Nespresso και δορυφορική τηλεόραση. Οι επισκέπτες θα εκτιμήσουν υπέροχη θέα στη διώρυγα από τα δωμάτιά τους. Επίσης προσφέρονται ηλεκτρικό βραστήρα, ψυγείο και σκεύη κουζίνας για αυτοεξυπηρέτηση.\nΖεστό πρωινό με μπουφέ σερβίρεται κάθε πρωί. Το εστιατόριο σερβίρει πιάτα ιταλικής κουζίνας.\nΒρίσκεται μόλις 450 μέτρα μακριά από το σταθμό του τρένου Palazzo Grassi. Το ξενοδοχείο βρίσκεται περίπου 10 λεπτά οδικώς μακριά από το Marco Polo αεροδρόμιο.\nPalazzo Paruta Ξενοδοχείο 4*\nPalazzo Paruta Ξενοδοχείο, Ιταλία\nHotel Danieli Venice Hotel Des Bains Venice Kette Hotel Venice Firenze Hotel Venice Lisbona Hotel Venice Alle Guglie B&b Βενετία Domus Ciliota Ξενοδοχείο Βενετία Arlecchino Bloom Bed And Breakfast Βενετία At Home A Palazzo Βενετία Le Ville Del Lido Ξενοδοχείο Βενετία Romantic Venice Ξενοδοχείο Zecchini Ξενοδοχείο Βενετία Relais Piazza San Marco Ξενοδοχείο Βενετία Le Burchielle Do Pozzi Ξενοδοχείο Βενετία\nTiffany Ξενοδοχείο 4 αστέρων, Γενεύη - ιστοσελίδα; Monopol Ξενοδοχείο 4 αστέρων, Φραγκφούρτη - ιστοσελίδα; ξενοδοχείο αλόη Ξενοδοχείο 4 αστέρων, Πάφος - ιστοσελίδα; Aliathon Holiday Village Ξενοδοχείο 4 αστέρων, Πάφος - ιστοσελίδα; Mailberger Hof Ξενοδοχείο 4 αστέρων, Βιέννη - ιστοσελίδα; Der Wilhelmshof Ξενοδοχείο 4 αστέρων, Βιέννη - ιστοσελίδα; Esmeralda Ξενοδοχείο 3 αστέρων, Λορέτ Ντε Μαρ - ιστοσελίδα; Starhotels Anderson Ξενοδοχείο 4 αστέρων, Μιλάνο - ιστοσελίδα; Axel Ξενοδοχείο 4 αστέρων, Βερολίνο - ιστοσελίδα; Austria Trend Favorita Ξενοδοχείο 4 αστέρων, Βιέννη - ιστοσελίδα; Attache Ξενοδοχείο 3 αστέρων, Βιέννη - ιστοσελίδα; Adlon Kempinski Ξενοδοχείο 5 αστέρων, Βερολίνο - ιστοσελίδα; Mandarin Oriental Ξενοδοχείο 5 αστέρων, Γενεύη - ιστοσελίδα; The Hub Ξενοδοχείο 4 αστέρων, Μιλάνο - ιστοσελίδα; Austria Trend Ananas Ξενοδοχείο 4 αστέρων, Βιέννη - ιστοσελίδα; Sina The Gray Ξενοδοχείο 5 αστέρων, Μιλάνο - ιστοσελίδα; Intercontinental Ξενοδοχείο 5 αστέρων, Βαρσοβία - ιστοσελίδα; Auriga Ξενοδοχείο 4 αστέρων, Μιλάνο - ιστοσελίδα; Bernina Ξενοδοχείο 3 αστέρων, Μιλάνο - ιστοσελίδα; Rotary Mgallery By Sofitel Ξενοδοχείο 4 αστέρων, Γενεύη - ιστοσελίδα; Cosmo Ξενοδοχείο 4 αστέρων, Χονγκ Κονγκ - ιστοσελίδα; Daphne Ξενοδοχείο 3 αστέρων, Πάφος - ιστοσελίδα; Intercontinental Ξενοδοχείο 5 αστέρων, Βερολίνο - ιστοσελίδα; Century Ξενοδοχείο 4 αστέρων, Γενεύη - ιστοσελίδα; Cyprotel Cypria Bay Ξενοδοχείο 4 αστέρων, Πάφος - ιστοσελίδα; Asimina Ξενοδοχείο 5 αστέρων, Πάφος - ιστοσελίδα; Holiday Atrium Πανδοχείο 4 αστέρων, Σιγκαπούρη - ιστοσελίδα; Gran Don Juan Ξενοδοχείο 4 αστέρων, Λορέτ Ντε Μαρ - ιστοσελίδα; Athene Neos Ξενοδοχείο 3 αστέρων, Λορέτ Ντε Μαρ - ιστοσελίδα; Punta Marinera Ξενοδοχείο 3 αστέρων, Λορέτ Ντε Μαρ - ιστοσελίδα; Friend's House Ξενοδοχείο 3 αστέρων, Χονγκ Κονγκ - ιστοσελίδα; Maple @ Chinatown - Hostel 2 αστέρων, Σιγκαπούρη - ιστοσελίδα; Na Medovom Ξενοδοχείο ημιδιαμονής, Μόσχα - ιστοσελίδα; Senju Tamuraya Ryokan 2 αστέρων, Τόκιο - ιστοσελίδα; The Peninsula Ξενοδοχείο 5 αστέρων, Χονγκ Κονγκ - ιστοσελίδα; Fragrance Waterfront Ξενοδοχείο 2 αστέρων, Σιγκαπούρη - ιστοσελίδα; Metropark Causeway Bay Ξενοδοχείο 4 αστέρων, Χονγκ Κονγκ - ιστοσελίδα; Aviator Πανδοχείο 3 αστέρων, Μόσχα - ιστοσελίδα; Maremagnun Ξενοδοχείο 2 αστέρων, Λορέτ Ντε Μαρ - ιστοσελίδα; Luneta Warszawska Hostel Hostel 3 αστέρων, Krasków - ιστοσελίδα; Len Hostel, Μόσχα - ιστοσελίδα; Red Sails Hostel, Krasków - ιστοσελίδα;\nTop-hotels-hong-kong.com Hotels-geneva.org Hotel-warsaw.net Hotel-in-berlin.org Hotels-milan.info Hotels-lloret-de-mar.com Manchesters-hotels.com Krakowhotels.net


Ο Κ. Γώγουλος και η Α. Πασπαλιάρη μιλάνε στο in.gr για τους «7 κρεμασμένους» | in.gr\nTAGS: 77 κρεμασμένουςgrinin grαα παγγελικήαντρέγιεφγγώγουλοςγώγουλος αγώγουλος α πασπαλιάρηδύοέναεπτάέργοζωήζωήςθάνατοθανάτουκρεμασμένουςκωνσταντίνοςμιλάνεμιλάνε in grππαράστασηπασπαλιάρηπασπαλιάρη μιλάνεπρώτησυγκεκριμένο\nΟ Κ. Γώγουλος και η Α. Πασπαλιάρη μιλάνε στο in.gr για τους «7 κρεμασμένους»\n20 Φεβρουαρίου 2018, 13:28\nΟ Κωνσταντίνος Γώγουλος και η Αγγελική Πασπαλιάρη ανήκουν στην πολύ νέα γενιά ηθοποιών. Απόφοιτοι και οι δύο της Δραματικής Σχολής του Εθνικού Θεάτρου έχουν ήδη ξεχωρίσει με τις ερμηνείες τους σε μία σειρά από παραστάσεις, με τον Κωνσταντίνο να ήταν μάλιστα υποψήφιος για το Βραβείο Χορν το 2016 για την ερμηνεία του στην παράσταση «Γυάλινος κόσμος» με τον Δημήτρη Καταλειφό.\nΦέτος ο Κωνσταντίνος και η Αγγελική ενώνουν τις δυνάμεις τους, ως σκηνοθέτες αλλά και ως ηθοποιοί, με μία ομάδα εξίσου νέων, αλλά ταλαντούχων ηθοποιών (Κων/νος Δαλαμάγκας, Στέργιος Κοντακιώτης, Αθανασία Κουρκάκη, Δημήτρης Παπαβασιλείου, Χάρης Χιώτης) για να μεταφέρουν για πρώτη φορά στην ελληνική σκηνή τη νουβέλα του Λεονίντ Αντρέγιεφ «Μια διήγηση για τους επτά κρεμασμένους».\nΣτην προεπαναστατική Ρωσία του 1908 επτά κρατούμενοι – πέντε μέλη μίας τρομοκρατικής οργάνωσης που κατηγορούνται για την απόπειρα δολοφονίας ενός υψηλόβαθμου κυβερνητικού αξιωματούχου και δύο ποινικοί εγκληματίες – καταδικάζονται σε θάνατο διά απαγχονισμού. Η αντίστροφη μέτρηση έχει ξεκινήσει.\nΣτο έργο του ο Αντρέγιεφ εμπνέεται από μία αληθινή ιστορία για να καταγγείλει την ίδια την έννοια της θανατικής ποινής. Η παράσταση «7 κρεμασμένοι», που θα παρουσιάζεται από τις 5 Μαρτίου κάθε Δευτέρα και Τρίτη στις 21:00 στο θέατρο Tempus Verum – Εν Αθήναις, επιχειρεί να συνομιλήσει με τον θάνατο για να προτάξει το επείγον της ζωής.\nΟ Κωνσταντίνος Γώγουλος και η Αγγελική Πασπαλιάρη μίλησαν στο in.gr για την παράσταση, το δίπολο ζωής και θανάτου, αλλά και την αξία της ελεύθερης επιλογής.\nΠώς ήρθατε σε επαφή με τη νουβέλα του Αντρέγιεφ και τι είναι αυτό που σας κέντρισε το ενδιαφέρον σε αυτή και αποφασίσατε να τη μεταφέρετε στη σκηνή;\nΑ.Π.: Με το συγκεκριμένο έργο του Αντρέγιεφ ήρθα σε επαφή πριν περίπου 3 χρόνια. Από την πρώτη στιγμή, διαβάζοντάς το οι ήρωες αλλά και η ίδια η συνθήκη ήταν τόσο ζωντανά και απτά που αυτομάτως φανταζόμουν να πραγματώνονται σκηνικά. Το ίδιο το θέμα του έργου, η ανθρώπινη ύπαρξη μπροστά στη ζωή και στον επιβαλλόμενο θάνατο, είναι πιστεύω κάτι που αν μη τι άλλο αφορά τον καθένα και ιδιαίτερα τους ανθρώπους της γενιάς μας που βιώνουν μια βίαιη και κάπως ατσούμπαλη ενηλικίωση.\nΚ.Γ.: Πριν από 3 χρόνια αν θυμάμαι καλά έπεσε στα χέρια μου αυτό το βιβλίο κατά τύχη. Είναι τόσο απόλυτος και καθηλωτικός ο τρόπος με τον οποίο ο Αντρέγιεφ μπαίνει στο ζήτημα των επτά μελλοθάνατων που από την πρώτη κιόλας ανάγνωση άρχισα να το φαντάζομαι στη σκηνή.\nΤο περιεχόμενο του έργου ακούγεται αρκετά σκοτεινό. Θα είναι αντίστοιχα σκοτεινή και η ατμόσφαιρα της παράστασης;\nΑ.Π.: Θα έλεγα πως δεν θα έπρεπε να περιμένετε να δείτε κάτι σκοτεινό ή κάτι φωτεινό ή οτιδήποτε άλλο που προσδιορίζεται από ένα συγκεκριμένο επίθετο. Στόχος είναι να δείτε μια ζωντανή απόπειρα συνομιλίας με το δίπολο της ζωής και του θανάτου.\nΚ.Γ.: Όπως και την ίδια τη ζωή δεν μπορούμε να την αντιληφθούμε μονοδιάστατα και γραμμικά έτσι και από την ίδια την παράσταση θα στερούσαμε πολλές δυνατότητες αν επιχειρούσαμε να της επιβάλουμε ένα τίτλο τόσο συγκεκριμένο. Θεωρώ πως το έργο είναι μία ωδή στη ζωή. Ακόμα και στις πιο δύσκολες και «σκοτεινές» στιγμές μας υπάρχει μέσα μας ένα απόθεμα ζωής που μας καλεί να συνεχίσουμε. Όπως επίσης υπάρχει και πολύ χιούμορ, είναι μηχανισμός επιβίωσης.\nΜιλήστε μου λίγο για τους ήρωες του έργου. Υπάρχουν πτυχές τους που ταυτίζονται με εμάς;\nΑ.Π.: Πρόκειται για 5 μέλη τρομοκρατικής οργάνωσης και 2 ποινικούς κατάδικους. Εκ πρώτης όψεως φαίνεται να μην υπάρχουν κοινά αλλά αν δει κανείς σε μεγαλύτερο βάθος μιλάμε για πολύ νέους ανθρώπους που αυτό που ήθελαν να κάνουν, με τρόπο καλό ή κακό, ήταν να αλλάξουν τις συνθήκες της ζωής που τους επιβλήθηκε. Υπό αυτή την έννοια ταυτίζομαι κι εγώ μαζί τους.\nΚ.Γ.: Στη διασκευή της Αγγελικής στην περιγραφή των ηρώων η πρώτη φράση είναι «είναι όλοι τους πολύ νέοι, από 18 έως 28 χρόνων». Ποτέ δεν μου είναι εύκολο να προσπεράσω έτσι αυτή τη φράση χωρίς να σταθώ. Είναι σαν να αναφέρεται σε μένα προσωπικά αλλά και σε ολόκληρη τη γενιά στην οποία ανήκω. Όλοι τους οι ήρωες είναι νέοι άνθρωποι σε μια κομβική στιγμή της ζωής τους, όταν ουσιαστικά αρχίζουν να χειραφετούνται, που θέλησαν να αλλάξουν συνειδητά ή ασυνείδητα με καλό ή άσχημο τρόπο τις συνθήκες της ζωής τους. Η επιλογή τους αυτή έχει ένα τίμημα κι αυτό καλούνται τώρα να πληρώσουν.\n«Τι σημαίνει ‘’επιλέγω’’; Πόσο ελεύθεροι είμαστε;» Θέλω τις δικές σας σκέψεις πάνω σε δύο ερωτήματα που οι ίδιοι θέτετε στο σκηνοθετικό σας σημείωμα.\nΑ.Π.: «Επιλέγω» σημαίνει πως φέρω το βάρος των ευθυνών κάθε απόφασης που παίρνω. «Επιλέγω» σε πλαίσιο ελευθερίας πάντα. Τώρα το πόσο ουσιαστικά ελεύθεροι είμαστε στις επιλογές μας είναι για μένα προσωπικά ένα αναπάντητο ερώτημα που με ταλανίζει καθημερινά.\nΚ.Γ.: Συμφωνώ με την Αγγελική. Το μόνο που θα ήθελα να προσθέσω είναι το παρακάτω. Ο Καρυωτάκης γράφει στο ποίημά του «Ένα ξερό δαφνόφυλλο…»:\n«Ένα ξερό δαφνόφυλλο την ώρα αυτή θα πέσει,\nτο πρόσχημα του βίου σου, και θ’ απογυμνωθείς\nΚι αφού πια τότε θα ’ναι αργά νέες χίμαιρες να πλάσεις\nθ’ ανοίξεις το παράθυρο για τελευταία φορά,\nκι όλη τη ζωή κοιτάζοντας, ήρεμα θα γελάσεις.»\nΕσείς είστε συμφιλιωμένοι με την ιδέα του θανάτου (σας);\nΑ.Π.: Το μόνο βέβαιο, η μόνη σταθερά στη ζωή είναι ο θάνατος. Πάντα με παγώνει ως συμβάν αλλά από την άλλη αντιλαμβάνομαι την αναγκαιότητα του για την ύπαρξη και τη συνέχιση της ζωής. Εν τέλει πιστεύω πως πάντα η ζωή βαραίνει στη ζυγαριά και μπορώ να πω πως τώρα και με το ελάχιστο βάρος της νεότητας νιώθω συμφιλιωμένη με την ιδέα του θανάτου σε αρκετά μεγάλο βαθμό. Συμφιλιωμένη δεν είμαι – και ελπίζω να μην γίνω και ποτέ – με την αδικία που περιβάλλει τον θάνατο σε πολλές περιπτώσεις.\nΚ.Γ.: Θα έλεγα ότι με αυτή την παράσταση σε προσωπικό επίπεδο επιχειρώ να συνδιαλλαγώ με αυτό το ζήτημα. Θα ήμουν ψεύτης αν σας έλεγα ότι έχω συμφιλιωθεί πλήρως. Ανά στιγμές ίσως…\n27/01/2021 | 00:12\nΜπάσκετ Βαθμολογία : Έπεσε στο 11-11 ο Ολυμπιακός 7 λεπτά πριν\nΕλλάδα Τι απαντά το υπουργείο ναυτιλίας στις καταγγελίες για ανθρωποκτονία του Σήφη Βαλυράκη 8 λεπτά πριν\nΟικονομικές Ειδήσεις Πέφτουν τίτλοι τέλους στην υπόθεση του μονοπωλίου της ΔΕΗ στον λιγνίτη 14 λεπτά πριν\nΠοδόσφαιρο Επική πρόκριση της Ίντερ – Απέκλεισε την Μίλαν στο 97′ (2-1) 17 λεπτά πριν\nStories Βοήθησε η εμπειρία του Β’ Παγκοσμίου Πολέμου στην αντιμετώπιση της πανδημίας; 18 λεπτά πριν


Όλα όσα συμβαίνουν στην Ημαθία: Καταπολεμώντας τις αλλεργίες με τις κατάλληλες τροφές)\nΚαταπολεμώντας τις αλλεργίες με τις κατάλληλες τροφές)\nΜε την ξαφνική αύξηση της θερμοκρασίας, αλλά και την Άνοιξη που ήδη μας περιβάλλει, η γύρη κάνει ...\nτην εμφάνιση της. Δυστυχώς όμως, φέρει μαζί της και πολλές αλλεργίες, πλήττοντας μεγάλο μέρος του πληθυσμού.\nΞερός βήχας, συνάχι, ενοχλήσεις στη΄ρινική κοιλώτητα έρχονται να προστεθούν σε μια σειρά από πολυπληθή συμπτώματα αλλεργικής φύσεως. ¨ομως υπάρχουν κάποια «κόλπα», για την ουσιαστική αντιμετώπιση τους.\nΜε ποιον άλλον τρόπο, παρά μέσω των τροφών;


Πριγκίπισσα-νταντά για τα δίδυμα εργαζόμενου στο παλάτι της Νορβηγίας | in.gr\nTAGS: βίζαδίδυμαδίδυμα εργαζόμενουδύοεργαζόμενουεργαζόμενου παλάτι νορβηγίαςήθελαθέμαινδίακάνωμάριτμέτεμέτε μάριτμπορούσανορβηγίαςνταντάπαιδιάπαλάτιπαλάτι νορβηγίαςπριγκίπισσαπριγκίπισσα νταντάπριγκίπισσα νταντά δίδυματαξίδεψεφροντίσει\n«Ήθελα να κάνω ό,τι μπορούσα»\nΠριγκίπισσα-νταντά για τα δίδυμα εργαζόμενου στο παλάτι της Νορβηγίας\nΗ πριγκίπισσα της Νορβηγίας Μέτε-Μάριτ ταξίδεψε κρυφά, τον περασμένο Οκτώβριο, στην Ινδία για να φροντίσει τα δίδυμα βρέφη ενός εργαζόμενου στο παλάτι. Ο εργαζόμενος, παντρεμένος με άνδρα του ίδιου φύλου, αδυνατούσε να εξασφαλίσει βίζα από την ινδική κυβέρνηση, για να δει τα παιδιά που απέκτησε με παρένθετη μητέρα. «Για μένα, το θέμα ήταν ότι υπήρχαν δύο μωρά μόνα τους σε ένα νοσοκομείο του Νέου Δελχί. Ήμουν σε θέση να ταξιδέψω και ήθελα να κάνω ό,τι μπορούσα» δήλωσε η πριγκίπισσα.\n3 Δεκεμβρίου 2012, 21:03\nΗ πριγκίπισσα της Νορβηγίας Μέτε-Μάριτ ταξίδεψε κρυφά, στις 23 Οκτωβρίου, στην Ινδία για να φροντίσει τα δίδυμα βρέφη ενός εργαζόμενου στο παλάτι. Ο εργαζόμενος -παντρεμένος με άνδρα- αδυνατούσε να εξασφαλίσει βίζα από την ινδική κυβέρνηση, για να δει τα παιδιά που απέκτησε με παρένθετη μητέρα.\nΗ μέλλουσα βασίλισσα της Νορβηγίας, ταξίδεψε στα τέλη του περασμένου Οκτωβρίου στη θέση του υπαλλήλου και φίλου της προκειμένου να φροντίσει τα νεογέννητα. Η βασιλική της καταγωγή, δεν την απάλλαξε από τους αυστηρούς κανόνες της ινδικής κυβέρνησης για την απόκτηση βίζας.\nΗ Μέτε-Μάριτ έμεινε για πολλές ημέρες με τα μωρά στο Ιατρικό\nΚέντρο Μάναβ. Το προσωπικό έμεινε μάλιστα με την εντύπωση ότι η σύζυγος\nτου πρίγκιπα διαδόχου Χάακον ήταν… νταντά.\n«Για μένα, το θέμα ήταν ότι υπήρχαν δύο μωρά μόνα τους σε ένα νοσοκομείο του Νέου Δελχί. Ήμουν σε θέση να ταξιδέψω και ήθελα να κάνω ό,τι μπορούσα» δήλωσε η πριγκίπισσα.\nΟι δύο άνδρες κατάφεραν τελικά να πάρουν βίζα από την Ινδία, το Νοέμβριο, φέρνοντας έτσι τα παιδιά τους στη Νορβηγία.\nΣτη Νορβηγία οι γάμοι μεταξύ ατόμων του ίδιου φύλου είναι νόμιμοι από το 2009. Ωστόσο, το θέμα της παρένθετης μητρότητας θεωρείται ιδιαίτερα αμφιλεγόμενο και η κυβέρνηση συμβουλεύει τους Νορβηγούς να αποφεύγουν να πληρώνουν τρίτα άτομα, κυρίως παρένθετες μητέρες, προκειμένου να αποκτήσουν παιδιά.\nΗ πριγκίπισσα δεν θέλησε να εκφράσει άποψη για το θέμα, λέγοντας απλώς ότι δεν παίρνει το μέρος καμίας πλευράς και το μόνο που ήθελε ήταν να βοηθήσει τους φίλους της.\n«Καμιά φορά η ζωή σε φέρνει μπροστά σε καταστάσεις όπου υπάρχουν ελάχιστες λύσεις. Αυτή ήταν μια από αυτές. Υπάρχει μια σοβαρή δημόσια συζήτηση περί της παρένθετης μητρότητας και δεν είχα την πρόθεση να πάρω το μέρος κανενός», τόνισε.\nΗ 39χρονη σήμερα Μέτε-Μάριτ παντρεύτηκε τον διάδοχο Χάακον το 2001. Το ζευγάρι απέκτησε δύο παιδιά μαζί, ενώ η ίδια έχει ένα ακόμη παιδί από προηγούμενη σχέση της.


Γιατροί και εκπαιδευτικοί στην 24ωρη απεργία της ΑΔΕΔΥ | Η Εφημερίδα των Συντακτών\n15.10.2020, 09:28 Ενημερώθηκε στις: 15.10.2020, 13:33\nΚώστας Ζαφειρόπουλος, Κατερίνα Κουτσελάκη\nΠλήθος κόσμου συμμετείχε στις κινητοποιήσεις διαμαρτυρίας της Πέμπτης, με αφορμή και την 24ωρη απεργία της ΑΔΕΔΥ.\nΤα τρία συλλαλητήρια που διοργανώθηκαν με βασικά αιτήματα την ενίσχυση και προστασία της υγείας και της παιδείας ενάντια στην πανδημία και με έντονη την αστυνομική παρουσία, ολοκληρώθηκαν ειρηνικά.\nΣε μία περίπτωση μόνο, στη μαθητική διαδήλωση και ενώ ο μεγαλύτερος όγκος της πορείας είχε αποχωρήσει, ομάδα περίπου 150 νεαρών, μικρής ηλικίας, με κουκούλες και μαύρες μπλούζες, που ακολουθούσαν στην ουρά, κινήθηκαν αυτόνομα και προκάλεσαν φθορές σε στάση του τραμ. Οι αστυνομικοί προσπάθησαν να τους απωθήσουν με κρότου λάμψης, αντίθετα προς την Βασιλίσσης Αμαλίας προς τους Στύλους του Ολυμπίου Διός. Δύο άτομα προσήχθησαν, με την ένταση να διαρκεί για πολύ λίγο.\nΠαράλληλα με το πανεκπαιδευτικό συλλαλητήριο, στο οποίο πήραν μέρος χιλιάδες μαθητές, γονείς και εκπαιδευτικοί, διαδήλωσε και το ΠΑΜΕ.\nΣτη ογκώδη διαδήλωση της ΑΔΕΔΥ συμμετείχαν πρωτοβάθμια σωματεία και ενώσεις, φοιτητικές και οργανώσεις της εξωκοινοβουλευτικής Αριστεράς. Κατά το μέτρο του δυνατού, τηρήθηκαν τα μέτρα προστασίας έναντι του νέου κορονοϊού, με τους περισσότερους να φορούν μάσκες και να κρατούν αποστάσεις, με αραιές γραμμές.\nΤο πρωί, με εντολή της αστυνομίας, έκλεισε ο σταθμός του μετρό «Πανεπιστήμιο». Οι συρμοί του διέρχονταν κανονικά χωρίς, όμως, να πραγματοποιούνται στάσεις.\nΝωρίτερα, πορεία από την πλατεία Μαβίλη προς το υπουργείο Υγείας πραγματοποίησαν οι εργαζόμενοι στα δημόσια νοσοκομεία και στο ΕΚΑΒ.\nΓιατροί, νοσηλευτές και εκπαιδευτικοί συμμετέχουν, μεταξύ άλλων στην 24ωρη απεργία της ΑΔΕΔΥ σήμερα, με τους εργαζόμενους του δημόσιου τομέα να διεκδικούν θωράκιση του συστήματος Υγείας, ενίσχυση της Παιδείας, διασφάλιση όλων των θέσεων εργασίας και κατάργηση της εισφοράς αλληλεγγύης και για τους εργαζόμενους στο Δημόσιο.\nΣυμμετέχουν ΟΛΜΕ, ΠΟΕΔΗΝ, ΟΣΜΕ και ελεγκτές εναέριας κυκλοφορίας\nΤην ημέρα εκείνη συμπληρώνεται ένας μήνας από το χτύπημα του «πρώτου κουδουνιού» της σχολικής χρονιάς, όπως αναφέρει η ΟΛΜΕ και η κυβέρνηση «όχι μόνο δεν πήρε κανένα μέτρο ώστε τα σχολεία να είναι ανοιχτά με όλους τους αναγκαίους όρους προστασίας της υγείας μαθητών και εκπαιδευτικών, αλλά με θράσος, μετακυλίει στις πλάτες των εκπαιδευτικών την επίλυση κάθε προβλήματος της σχολικής καθημερινότητας».\nΣτην απεργιακή κινητοποίηση συμμετέχουν οι γιατροί και νοσηλευτές του ΕΣΥ. Οι διεκδικήσεις της ΠΟΕΔΗΝ είναι: Δωρεάν Δημόσια Υγεία – Πρόνοια. Επαρκή χρηματοδότηση. Προσλήψεις μόνιμου προσωπικού. Ένταξη στα ΒΑΕ. Μονιμοποίηση των εκτάκτων. Αύξηση στους μισθούς.\nΣτην απεργία συμμετέχουν και οι ελεγκτές εναέριας κυκλοφορίας και έτσι υπάρχουν ακυρώσεις και τροποποιήσεις πτήσεων.\nΚαθυστερήσεις παρατηρούνται, από νωρίς το πρωί, στα δρομολόγια των αστικών λεωφορείων και τρόλεϊ στην Αθήνα. Οδηγοί συμμετέχουν στην απεργία της ΑΔΕΔΥ, με αποτέλεσμα ο στόλος των λεωφορείων και των τρόλεϊ να είναι μειωμένος. Σύμφωνα με πηγές από τον ΟΑΣΑ, το μεγαλύτερο πρόβλημα καθυστερήσεων εντοπίζεται στα τρόλεϊ.\nΥπενθυμίζεται, πως τα σωματεία εργαζομένων σε ΟΑΣΑ και ΟΣΥ αποφάσισαν να μη λάβουν μέρος στην απεργία της ΑΔΕΔΥ, ωστόσο, μεμονωμένοι εργαζόμενοι συμμετέχουν στην 24ωρη απεργία που προκήρυξε η Ομοσπονδία Σωματείων Μεταφορών Ελλάδος (ΟΣΜΕ), η οποία καλεί σε συγκέντρωση στο Πεδίον του Άρεως και μοτοπορεία προς το υπουργείο Μεταφορών στις 11 το πρωί.\nΚανονικά λειτουργούν μετρό, τραμ και Ηλεκτρικός.\nΚΟΙΝΩΝΙΑ 16.10.2018, 13:03\nΤην κήρυξη 24ωρης απεργιακής κινητοποίησης για την Τετάρτη 14 Νοεμβρίου αποφάσισε το Γενικό Συμβούλιο της ΑΔΕΔΥ. Αυξήσεις στους μισθούς και τις συντάξεις και κατάργηση του Νόμου Κατρούγκαλου, ανάμεσα στις...


Παγκόσμια ημέρα χωρίς αυτοκίνητο - Μ' αρέσει\nΣτη Θεσσαλονίκη οι εκδηλώσεις διοργανώνται με τη συμμετοχή της Parallaxi και του "Θεσσαλονίκη αλλιώς".\nH Parallaxi σε συνεργασία με την Ένωση για τα δικαιώματα των Πεζών και το Δήμο Θεσσαλονίκης, καθώς και με τη βοήθεια μερικών από τους σημαντικότερους φορείς της πόλης, (ΣΑΣΘ, ΟΑΣΘ, ΔΕΘ, ΟΛΘ, ΚΘΒΕ, Φεστιβάλ Κινηματογράφου, Κρατικό Ωδείο, ΧΑΝΘ, ΚΜΣΤ, Αρχαιολογικό Μουσείο, αλλά και ομάδες, σχολές, οργανώσεις και επιχειρήσεις κ.α.), οργανώνει ένα project που σκοπό έχει να αναδείξει εναλλακτικές προτάσεις για τη λειτουργία του κέντρου της πόλης.\nΔωρεάν ποδήλατα για όλους (πλατεία Αγίας Σοφίας), δωρεάν πάρκινγκ στις παρυφές του κέντρου (ΧΑΝΘ, Λιμάνι, ΔΕΘ, Δημαρχείο), δωρεάν δρομολόγια αστικών (από τις 12 μέχρι τις 4 στις γραμμές που διασχίζουν το κέντρο).\n12:00 - 14:30 Εκπαιδευτική δράση από το Αρχαιολογικό Μουσείομε θέμα "Άνθρωπος και φύση από τον μύθο στο σήμερα".\n13:00 - 14:00 Μαγικά τρικ, αστείοι διαγωνισμοί, πολύ χορός και μουσική με τον Τιμολέων Τιραμόλα.\n14:00 - 15:00 Αφήγηση παραμυθιού για παιδιά από το Contact Art Club με τίτλο "Αριθμός 72".\n15:00 - 17:00 Αφήγηση παραμυθιών για μικρούς και μεγάλους με την Κατερίνα Κλεάρχου.\n18:00 - 19:00 Εργαστήριο t-shirt!! Φτιάχνουμε τα δικά μας μπλουζάκια όπως τα θέλουμε με την Λήδα Δοκουμετζίδη. Φέρτε το μπλουζάκι σας μαζί σας!\nΓνωρίζετε άλλες πόλεις όπου διοργανώνονται σχετικές εκδηλώσεις;


Rusty Bucket Restaurant & Tavern, Westerville - Κριτικές εστιατορίων - TripAdvisor\nRusty Bucket Restaurant & Tavern: Εστιατόρια στην περιοχή\nΔραστηριότητες κοντά σε: Rusty Bucket Restaurant & Tavern\n) Νο 2 από 130 στην κατηγορία Εστιατόρια για: Westerville €€ - €€€ Αμερικανική,\nΤο Best τηγανητά πίκλες ποτέ!\nΣας ευχαριστώ για την εξαιρετική εξυπηρέτηση, όλα τα κατατόπια τριγύρω!!!\nMikayla είναι ο καλύτερος διακομιστής ποτέ!\nΤο Cameron Mitchell association - μπορείτε να παραλείψετε\nΠολλά από τα κορίτσια διανυκτερεύσεις εδώ\nΟικογενειακό προσανατολισμό φαγητό παμπ\nΛάβετε γρήγορα απαντήσεις από το προσωπικό του Rusty Bucket Restaurant & Tavern και από προηγούμενους επισκέπτες.\nΔιεύθυνση: 400 Polaris Pkwy, Westerville, OH 43082-7986 (Πρώην Rusty Bucket Corner Tavern)\nΑριθμός τηλεφώνου: +1 614-890-3663


Όσο αφορά τα επιδοτούμενα προγράμματα για να κάνουν οι άνεργοι επιχειρήσεις, λες και έχουμε έλλειψη επιχειρήσεων και όχι αγοραστικής ικανότητας, ούτε αυτά ευδοκίμησαν τόσα χρόνια, αφού πολλές απ’ αυτές κλείνουν μόλις τελειώνει η υποχρέωση του προγράμματος. Εδώ δεν αντέχουν οι υπάρχουσες επιχειρήσεις που λειτουργούσαν δεκαετίες, κάτω από το βάρος της επέλασης των μεγαλοκαταστημάτων, της άγριας φοροληστείας, της αύξησης των ασφαλιστικών εισφορών τους, της αντιλαϊκής πολιτικής γενικότερα.\nΕμείς δεν τρέφουμε αυταπάτες ότι σε μια οικονομία που δουλεύει για τα κέρδη των λίγων μπορεί να αντιμετωπιστεί η ανεργία. Αυτό όμως που μπορεί να γίνει είναι να παρθούν τουλάχιστον μέτρα ανακούφισης για τους άνεργους όπως να δίνεται το επίδομα σε όλους τους άνεργους στο 80% του κατώτατου μισθού, να υπολογίζεται ως συντάξιμος χρόνος η ανεργία, να υπάρχει δωρεάν ιατροφαρμακευτική περίθαλψη, να μειωθούν τα τιμολόγια για ηλεκτρικό, νερό και τηλέφωνο, να απαλλαγούν οι άνεργοι από τα δημοτικά τέλη, να μην γίνει κατάσχεση ή πλειστηριασμός σε κύρια ή δευτερεύουσα κατοικία ανέργου, να δοθεί επιδότηση του ενοικίου 100% από το κράτος στους άνεργους, να αρθεί ο περιορισμός για τα παιδιά ανέργων που δεν τα παίρνουν στους παιδικούς σταθμούς, να γίνει διαγραφή του 50% των οφειλών εφόσον το ύψος των δανείων δεν ξεπερνά τις 200.000 ευρώ για στεγαστικά δάνεια και τις 30.000 ευρώ για καταναλωτικά και αναστολή κάθε είδους υποχρέωσης για δάνειο.\nΑντίστοιχες προτάσεις έχουν κάνει τόσο στο περιφερειακό συμβούλιο όσο και στα δημοτικά συμβούλια οι εκλεγμένοι του ΚΚΕ με τα ψ/φ της «ΛΑΙΚΗΣ ΣΥΣΠΕΙΡΩΣΗΣ» και απορρίφτηκαν από τις αντίστοιχες πλειοψηφίες τους.\nΕπίσης το ΚΚΕ κατάθεσε συγκεκριμένη πρόταση νόμου στην Βουλή που περιλάμβανε μέτρα ανακούφισης των ανέργων η οποία απορρίφτηκε από την κυβέρνηση και τα άλλα αστικά κόμματα που υπηρετούν τα κέρδη των λίγων που εκμεταλλεύονται τους πολλούς.\nΚαλούμε τους άνεργους και όλους αυτούς που αγωνιούν για το μέλλον το δικό τους και των παιδιών τους να μην παγιδευτούν στις παγίδες που τους στήνουν, να μην κάνουν βήμα πίσω από τις ανάγκες τους. Δεν τους αξίζει το μέλλον που θέλουν να διαμορφώσουν οι διάφοροι εκπρόσωποι της κερδοφορίας του κεφαλαίου.\nΛύση υπάρχει. Να ισχυροποιήσουν το ΚΚΕ παντού. Να δυναμώσουν τους αγώνες μέσα από τα σωματεία, τις επιτροπές αγώνα, τις επιτροπές ανέργων για να παρθούν εδώ και τώρα ουσιαστικά μέτρα προστασίας για τους ανέργους και τις οικογένειες τους.\nΥποψήφιος Περιφερειάρχης Ηπείρου Γιάννενα 13/2/2019\nΓρ. Τύπου της ΚΟ Ιωαννίνων του ΚΚΕ


ΕΥΕΞΙΑ// 13 Απριλίου 2019\nΔιάβασε τι έδειξε η έρευνα και φόρα τα αθλητικά σου!\n– Πώς θα τριπλασιάσεις τη συχνότητα που κάνεις γυμναστική.\n– Ποιο είναι το gym buddy σου.\nΤο να εντάξεις την άσκηση στην καθημερινότητά σου αποτελεί σίγουρα μία πρόκληση. Τι θα έλεγες όμως αν γυμναζόσουν με παρέα; Αν έβρισκες ένα Thrive buddy που θα σε παρακινούσε όχι μόνο να κάνεις γυμναστική, αλλά και να πετύχεις τους fitness στόχους σου. Σύμφωνα με έρευνα που δημοσιεύτηκε στο Journal of Behavioral and Experimental Economics, τα άτομα που γυμνάζονται με παρέα, είναι πιθανότερο να το κάνουν πολύ πιο συστηματικά σε σχέση με όλους εκείνους που γυμνάζονται μόνοι τους. Ας ρίξουμε μία ματιά στην έρευνα μήπως σε πείσουμε!\nΕρευνητές από το Πανεπιστήμιο Westchester της Αγγλίας μελέτησαν 181 φοιτητές, οι οποίοι γυμνάζονταν σπάνια και τους χώρισαν σε πέντε ομάδες, προσφέροντας στον καθένα διαφορετικά κίνητρα για άσκηση. Έτσι, τα μέλη της 1ης ομάδας που ολοκλήρωναν με επιτυχία τον στόχο τους – τρία 30λεπτα άσκησης την εβδομάδα – μπορούσαν να διεκδικήσουν μία δωροκάρτα αξίας 80 δολαρίων από το Amazon. Οι φοιτητές του 2ου γκρουπ είχαν το ίδιο κίνητρο, με ένα επιπλέον όφελος: είχαν την δυνατότητα να λαμβάνουν updates για την πρόοδο των υπολοίπων αναφορικά με το πρόγραμμα γυμναστικής. Οι συμμετέχοντες της 3ης ομάδας χωρίστηκαν σε ζευγάρια, είχαν επίσης την δυνατότητα απόκτησης της δωροκάρτας, χωρίς ωστόσο να έχουν καμία επιπλέον πληροφόρηση για την πρόοδο των υπόλοιπων ζευγαριών, σε αντίθεση με τα ζευγάρια του 4ου γκρουπ που την είχαν. Η τελευταία ομάδα αποτελούσε την ομάδα ελέγχου.\nΚαι τώρα ας δούμε τι έδειξαν τα αποτελέσματα!\nΉρθε η ώρα να βρεις το ταίρι σου\nΟι επισκέψεις στο γυμναστήριο αυξήθηκαν από τους συμμετέχοντες κάθε ομάδας, ωστόσο η μεγαλύτερη αύξηση παρατηρήθηκε στις ομάδες 3 και 4, τα μέλη των οποίων ήταν χωρισμένα σε ζεύγη. Συγκεκριμένα οι συμμετέχοντες των δύο αυτών γκρουπ τριπλασίασαν το μέσο όρο επισκέψεων, ξεπερνώντας τις τρεις φορές την εβδομάδα. Αυτό που προκαλεί έκπληξη είναι πως όλοι εκείνοι που γυμνάζονταν με παρέα, συνέχισαν να το κάνουν και μετά το πέρας της έρευνας.\nΤο αποτέλεσμα αυτής της έρευνας αποτελεί πολύ σημαντικό εύρημα δεδομένου ότι όλοι ξέρουμε πως η άσκηση έχει άμεση επίδραση στην καλύτερη φυσική, ψυχική και συναισθηματική μας κατάσταση. Γι’ αυτό μην χάνεις χρόνο. Βρες ένα gym buddy, έναν φίλο, έναν συνάδελφο ή ακόμα και κάποιον από το γυμναστήριό σου με τον οποίο θα πηγαίνετε στα ίδια προγράμματα και θα γυμνάζεστε παρέα! Αν πάλι θεωρείς ότι δεν έχετε χρόνο ή δεν σας αρέσει η ιδέα της γυμναστικής, σκεφτείτε εναλλακτικές μορφές άσκησης. Είδες; Δεν είναι τόσο δύσκολο τελικά.\nΜάθε Ποια Είναι Η Καλύτερη Ώρα Για Να Καθιερώσεις Τις Συνήθειες «Κλειδιά» Της Υγείας Σου\nΕΥΕΞΙΑ// 14 Απριλίου 2018\nX-MAS THRIVE// 10 Δεκεμβρίου 2020


Αγορά Toxic OFF στην Κεφαλονιά\nΠαραγγελία στην Κεφαλονιά δεν είναι δύσκολη η αποτελεσματική προστασία από τα παράσιτα. Ο επίσημος ιστότοπος λειτουργεί διαδικτυακά και είναι πάντα διαθέσιμος για παραγγελία. Ο σύμβουλός μας σύντομα θα σας καλέσει για να απαντήσετε σε όλες τις ερωτήσεις που σας ενδιαφέρουν και να πραγματοποιήσετε μια παραγγελία στο εγγύς μέλλον, εάν χρησιμοποιείτε τη φόρμα παραγγελίας και εισαγάγετε τα δεδομένα παραγγελίας σε φόρμα σύντομης παραγγελίας στον ιστότοπο.\nΓια πιθανή παραγγελία κάψουλας με έκπτωση 50%, χρησιμοποιήστε την τρέχουσα έκπτωση. Σήμερα το κόστος είναι μόνο € 39. Η υπηρεσία μας περιλαμβάνει δωρεάν συμβουλές, εγγύηση προμηθευτή και γρήγορη παράδοση. Δυνατότητα πληρωμής για παράδοση μετά την παραλαβή του δέματος από τον ταχυμεταφορέα ή μέσω ταχυδρομείου.\nΠού μπορώ να αγοράσω στην Κεφαλονιά Toxic OFF\n50% έκπτωση ισχύει στην Κεφαλονιά κατά την παραγγελία Τοξικού ΑΠΕΝΕΡΓΟΠΟΙΗΣΗ\nΕάν αναζητάτε μια αποτελεσματική θεραπεία κατά των παρασίτων, το Toxic OFF είναι η λύση στα προβλήματά σας. Μπορείτε να παραγγείλετε κάψουλες στο Κεφαλονιά χρησιμοποιώντας τον επίσημο ιστότοπο. Η τιμή θα μειωθεί όσο το δυνατόν περισσότερο και θα είναι μόνο € 39.\nΗ Ελλάδα προσφέρει την ίδια έκπτωση σε ολόκληρη την επικράτειά της. Ωστόσο, το κόστος στην Κεφαλονιά θα αυξηθεί με το κόστος αποστολής. Το ακριβές κόστος αποστολής δέματος μέσω ταχυμεταφοράς στη διεύθυνση που καθορίσατε ενδέχεται να διαφέρει ανάλογα με την πόλη και θα διαφέρει ελαφρώς ανάλογα με τον τόπο κατοικίας σας. Συμπληρώστε τα πεδία στη φόρμα παραγγελίας για να επικοινωνήσετε με τον διαχειριστή και να διευκρινίσετε όλες τις λεπτομέρειες της παραγγελίας και το κόστος παράδοσης.\nΠροώθηση! Αγορά 50% έκπτωση. Αυτή η προσφορά ισχύει στην Ελλάδα μόνο κατά την παραγγελία μέσω της επίσημης ιστοσελίδας. Τρία εύκολα βήματα και η καλύτερη προστασία από τα παράσιτα στα χέρια σας.\nο ειδικός τηλεφωνικού κέντρου επικοινωνεί μαζί σας για επιβεβαίωση της παραγγελίας.\nΑφού λάβετε το δέμα, μπορείτε να πληρώσετε για την παραγγελία ή στην υπηρεσία παράδοσης κατά τη στιγμή της παραλαβής σας επιτρέπει να παραγγείλετε τοξικά OFF χωρίς να συνεπάγεται οικονομικούς κινδύνους. Μπορείτε να χρησιμοποιήσετε μετρητά ή κάρτα της επιλογής σας. Φροντίστε την υγεία σας, έχουμε ήδη προβλέψει όλα τα άλλα.\nToxic OFF στην Καβάλα Toxic OFF στη Μύκονο\nΚριτικές χρηστών Toxic OFF στην Κεφαλονιά\nΠρόληψη των σκουληκιών σε παιδιά και ενήλικες: πώς να το κάνουμε\nΗ πρόληψη της ελμινθικής εισβολής είναι σημαντική, καθώς είναι ευκολότερο να αποφευχθεί ο αποικισμός του σώματος με παράσιτα παρά να απαλλαγούμε από αυτά αργότερα. Για την πρόληψη, συνιστώνται τόσο φάρμακα όσο και λαϊκές θεραπείες για παιδιά και ενήλικες.\nΤι εξετάσεις να κάνετε για παράσιτα, σημάδια, φάρμακα\nΠώς να καθαρίσετε το σώμα των παρασίτων στο σπίτι με λαϊκές θεραπείες\nΛαϊκές θεραπείες για παράσιτα στο ανθρώπινο σώμα: σκόρδο και καστορέλαιο, σπόροι κολοκύθας και λιναριού και άλλες αποτελεσματικές θεραπείες. Απομάκρυνση παρασίτων με βότανα και θεραπεία με χυμούς.\nΓια παραγγελία στην Κεφαλονιά Toxic OFF


Ο Σάκης Τανιμανίδης υπογράφει στον ΑΝΤ1 και πάει απέναντι στο Survivor • Η Άποψη\nΑπό N. ΣΚ\t 13:26 - 10/01/2021 Τελευταία Ενημέρωση 13:27 - 10/01/2021\nO Σάκης Τανιμανίδης απέναντι στο Survivor!! Ο καταξιωμένος παρουσιαστής μπορεί να πήρε την απόφαση να μην ταξιδέψει στον Άγιο Δομίνικο και να είναι κοντά στην γυναίκα του, Χριστίνα Μπόμπα η οποία είναι έγκυος!\nΔεν κάθισε όμως με… σταυρωμένα τα χέρια, καθώς υπογράφει μέσα στην επόμενη εβδομάδα αποκλειστικό συμβόλαιο στον ΑΝΤ1, όπου θα παρουσιάζει τη «Φάρμα», ενώ αναμένεται να αξιοποιηθεί από το κανάλι και σε άλλα πρότζεκτ!\nΟ ΑΝΤ1 θέλει να βγει το νέο ριάλιτι στον αέρα στα τέλη Φεβρουαρίου και οι προετοιμασίες είναι πυρετώδεις για τη Φάρμα και συζητιέται τι ώρα θα προβάλλεται αφού απέναντι θα είναι το Survivor. Μία από τις προτάσεις που έχει πέσει στο τραπέζι είναι να μεταδίδεται στις 8 το βράδυ, δηλαδή μετά το κεντρικό δελτίο ειδήσεων, και λέγεται ότι θα προβάλλεται έξι φορές την εβδομάδα.\nΣτο μεταξύ ο ΣΚΑΪ με ανακοίνωσή του ενημερώνει για την αλλαγή ώρας του Survivor 4 από την ερχόμενη Δευτέρα στη ζώνη υψηλής τηλεθέασης.\nΟ ΣΚΑΪ είχε προγραμματίσει αρχικά το Survivor 4 να βγαίνει στον αέρα στις 22.15, αμέσως μετά το διπλό επεισόδιο της καθημερινής σειράς «8 Λέξεις». Από Δευτέρα ωστόσο, το πρόγραμμα του σταθμού διαφοροποιείται και το ριάλιτι επιβίωσης θα ξεκινά πλέον στις 22.00.\nΗ αλλαγή ώρας αφορά στις καθημερινές προβολές δηλαδή τα επεισόδια που προβάλλονται κάθε Δευτέρα, Τρίτη και Τετάρτη.\nΗ μετακίνηση αυτή θα φέρει «Άγριες Μέλισσες» και Survivor 4 αντιμέτωπα για μιάμιση ολόκληρη ώρα. Σήμερα Κυριακή πάντως το επεισόδιο του ριάλιτι επιβίωσης θα προβληθεί όπως κάθε Κυριακή στις 21.00.\nΤον σκότωσε σε Live μετάδοση στον Δομοκό Φθιώτιδας\nΜε τα μισά του Κλάτενμπεργκ η Τούνη είπε ΟΧΙ στο Survivor\nΗ διαδικτυακή συναυλία του Μιχάλη Χατζηγιάννη στον Αnt1\nΠοιος πρωταγωνιστής «πεθαίνει» στο «Καφέ της Χαράς» (φωτό)\nΗ ανακοίνωση της επανέναρξης των γυρισμάτων στον Ant1 έγινε διά στόματος… Σκορδά\nΤι αποκάλυψε on air η Φαίη Σκορδά για τον σύντροφό της


Β’ Εθνική (Νότος): Στην κορυφή το Μαρούσι! - Basketworld.net\nΒ’ Εθνική (Νότος): Στην κορυφή το Μαρούσι!\nBasketworld.net > News > Β' ΕΘΝΙΚΗ > ΝΟΤΟΣ > Β’ Εθνική (Νότος): Στην κορυφή το Μαρούσι!\nΕύκολο έργο είχε η ομάδα του Αμαρουσίου στο κλειστό του Αγίου Θωμά, για το εξ αναβολής παιχνίδι της 16ης αγωνιστικής της Β’ Εθνικής Κατηγορίας Ανδρών.\nΜε μπροστάρη τον… αειθαλή Γκαγκαλούδη νίκησε άνετα με 81-66 των Μελισσίων και βρέθηκε στην κορυφή του βαθμολογικού πίνακα. Διακρίθηκαν επίσης οι: Ξύδας, Μπακέας Γ., Παπαγεωργόπουλος και Λάππας.\nΔιατητές: Παυλόπουλος, Γρίβα, Πλιάκας


Ό,τι φας κι ό,τι πιεις: Το κακό είναι γενικότερο\nΤο κακό είναι γενικότερο\nΣτη συγκεκριμένη περίπτωση ισχύει το 1+1+1...+1 = πολύ αλλά δυστυχώς από την ανάποδη. Η φετινή χρονιά είναι καταστροφική για την Ευρωπαϊκή Ένωση, αλλά και για τον κόσμο γενικότερα. Ο φετινός Ιούλιος ήταν ο χειρότερος μετά το 1985, όσον αφορά στην καταστροφή των δασών και των δασικών εκτάσεων σε όλη την Ευρωπαϊκή Κοινότητα, ενώ ακόμη δεν έχουν εκτιμηθεί οι επιπτώσεις των πυρκαγιών σε αρκετές περιοχές. Πιο συγκεκριμένα, μέχρι στιγμής έχουν εκδηλωθεί φωτιές σε 19 ευρωπαϊκά κράτη!\nΕπιπλέον, προχθές άκουσα στο ραδιόφωνο ότι κάθε 3 λεπτά καταστρέφεται στον Αμαζόνιο έκταση μεγέθους ενός γηπέδου ποδοσφαίρου. Όλα αυτά αθροιστικά πόσο κακό μας κάνουν; Μας κάνει να σκεφτόμαστε τι κόσμο θα παραδώσουμε στις επόμενες γενιές.\nΑυτά τα ολίγα γιατί συγχύστηκα πάλι.\nΠερισσότερα στοιχεία εδώ και εκεί.\nΜέχρι και στο BBC έφτασε η χάρη μας. Ο χαμός φέτος με τις πυρκαγιές σε ένα ενδιαφέρον άρθρο. Για να φτάσανε στο σημείο να ασχοληθούνε και αυτοί - με παρότρυνση της WWF Ελλάδος - μάλλον αυτά που περάσαμε φέτος είναι πρωτοφανή. Όχι ότι χρειαζόταν η έξωθεν μαρτυρία, αλλά και αυτή χρήσιμη είναι ως πιο ουδέτερη ματιά.\nΑναρτήθηκε από Kitsos Mitsos στις 1:24 μ.μ.\nΌ,τι είπαμε μμε, Οικολογία, σκέψεις


ΑΥΤΟΚΙΝΗΣΗ | Το υδρογόνο θα γίνει ο καλύτερος φίλος μας\nΤο υδρογόνο θα γίνει ο καλύτερος φίλος μας\nΤο Toyota Fcv Plus, ό,τι πιο φρέσκο έχει βγει από τα εργαστήρια της αυτοκινητοβιομηχανίας φέρνει πρωτοποριακές περιβαλλοντικές ιδέες.\nΤα επόμενα χρόνια σταδιακά θα περιορίζεται η εξάρτηση μας από τα ορυκτά καύσιμα και τα παράγωγά τους. Η βενζίνη, το ντίζελ ακόμη και το πολλά υποσχόμενο φυσικό αέριο θα περάσουν σε δεύτερο πλάνο στη λίστα των καυσίμων. Οι εξελίξεις είναι ραγδαίες και πλέον όλες οι αυτοκινητοβιομηχανίες καταστρώνουν τα προγράμματα τους με νέα δεδομένα.\nΣτη Διεθνή Έκθεση Αυτοκινήτου του Παρισιού, η Toyota έκανε ένα ακόμη βήμα προς τη ναέ κατεύθυνση. Δίπλα στο καινοτομικό CH-R και στο Prius Plug-in Hybrid, τοποθέτησε ένα πρωτότυπο όχημα που μας προϊδεάζει για την μορφή και τις ενεργειακές ανάγκες των μελλοντικών αυτοκινήτων.\nΤο Toyota Fcv Plus, είναι ό,τι πιο φρέσκο έχει βγει από τα εργαστήρια της μεγαλύτερης αυτοκινητοβιομηχανίας του κόσμου. Φέρει την τελευταία γενιά των κυψελών καυσίμου και εκφράζει μια νέα ιδέα. Αυτή η μελέτη έχει ένα νέο στοιχείο, το οποίο αξίζει να τονισθεί γιατί διαμορφώνει νέες τάσεις στην αξιοποίηση των αυτοκινήτων και στη χρησιμότητα τους ακόμη και στη καθημερινή λειτουργία του σπιτιού. Είδατε που φτάσαμε; Το έξυπνο αυτοκίνητο, εκτός από την ασφαλή και άνετη μεταφορά, θα μας παρέχει υπηρεσίες και στο σπίτι μας!\nΣε ένα μέλλον όπου τα οχήματα κυψελών καυσίμου θα αφθονούν, τα αυτοκίνητα δεν θα είναι μόνο καταναλωτές ενέργειας (energy users). Στόχος της Toyota είναι να τους προσθέσει ένα νέο ρόλο, μετατρέποντας τα οχήματα κυψελών καυσίμου από καταναλωτές ενέργειας (energy users) σε παραγωγούς ενέργειας (energy makers).\nΗ χρήση του οχήματος για τη μετατροπή καθαρού υδρογόνου σε ηλεκτρισμό, μπορεί να προστατεύσει το περιβάλλον και να συμβάλει δραστικά στην αντιμετώπιση θεμάτων ενεργειακής ασφάλειας:\n- Παραγωγή ηλεκτρισμού από υδρογόνο. Εκτός του ότι έχει υδρογόνο στο δικό του ρεζερβουάρ, μπορεί επίσης να παράγει ηλεκτρισμό απευθείας από το υδρογόνο που είναι αποθηκευμένο εκτός του οχήματος. Επομένως, το όχημα μεταμορφώνεται σε σταθερή πηγή ηλεκτρικής ενέργειας για χρήση εντός ή εκτός σπιτιού.\n- Κοινοχρησία παραγόμενου ηλεκτρισμού. Όταν είναι σταθμευμένο, μπορεί να προσφέρει την ηλεκτρική ενέργεια που έχει αποθηκευμένα σε άλλα αυτοκίνητα και ηλεκτρικά δίκτυα αποτελώντας ουσιαστικά ένα τμήμα της τοπικής υποδομής.\n- Υποστήριξη παραγωγής ηλεκτρισμού στο μέλλον. Εκτός από τη χρήση της σε ένα αυτοκίνητο, η συστοιχία κυψέλης καυσίμου μπορεί να αφαιρείται και να επαναχρησιμοποιείται σαν μία συσκευή παραγωγής ηλεκτρισμού, υπερβαίνοντας τις παραδοσιακές λειτουργίες των αυτοκινήτων. Εάν υπήρχε δυνατότητα ευέλικτης εφαρμογής σε όλο τον κόσμο, οι συστοιχίες αυτές θα μπορούσαν να συμβάλλουν σημαντικά στις τοπικές κοινότητες.\nΗ προσπάθεια μείωσης του όγκου της συστοιχίας κυψέλης καυσίμου του και άλλων εξαρτημάτων του συστήματος βοήθησε στη δημιουργία ενός ελαφρού και συμπαγούς οχήματος, που είναι ιδανικό για την πόλη. Η οικονομία καυσίμου είναι βελτιωμένη λόγω της προηγμένης αεροδυναμικής του κάτω τμήματος του οχήματος. Ενσωματωμένα πάνελ ασύρματης φόρτισης μπαταρίας, που καλύπτουν τους πίσω τροχούς και το κάτω μέρος του πατώματος μπροστά, επιτρέπουν την ευφυή εξωτερική φόρτιση άλλων οχημάτων ή υποδομών. Λέξεις και σύμβολα μπορούν να εμφανίζονται στο εμπρός και πίσω παρμπρίζ ώστε να μπορούν οι χρήστες να αναγνωρίζουν την κατάσταση του οχήματος.\nΤα εξαρτήματα κίνησης έχουν μικρύνει και τοποθετούνται στις τέσσερις γωνίες του αυτοκινήτου σε μία διάταξη που μεγιστοποιεί τον εσωτερικό χώρο. Η μικρή συστοιχία κυψέλης καυσίμου τοποθετείται ανάμεσα στους εμπρός τροχούς, ενώ το ρεζερβουάρ υδρογόνου βρίσκεται πίσω από τα πίσω καθίσματα. Η χρήση ανεξάρτητων ενσωματωμένων μοτέρ και στους τέσσερις τροχούς, επιτρέπει την δημιουργία εσωτερικών χώρων ανάλογων ενός μεγάλου σεντάν.\nΣυγκεντρώνοντας λειτουργικά τμήματα στο εμπρός και πίσω τμήμα του οχήματος, αυτή η επόμενη γενιά οχήματος κυψελών καυσίμου δημιουργεί τη βέλτιστη ισορροπία βάρους και άριστης σφαιρικής ορατότητας.\nΣτον εσωτερικό εξοπλισμό και τα καθίσματα, έχουν εφαρμοστεί οι ίδιες προηγμένες τεχνικές τρισδιάστατης επεξεργασίας που διαμορφώνουν μία εξαιρετικά ελαφριά και άκαμπτη δομή οχήματος.\nΌσο ανεβαίνει η φορολογία τόσο πέφτουν τα ΙΧ Με την ισχύ του πρώτου! Τα ταχύτερα αυτοκίνητα στον κόσμο, σε μια κούρσα! Υπόκλιση στο νέο Nissan Micra\nΈφερε τον πανικό στα crossover Η Seat λατρεύει την τεχνολογία Εμπειρία DS Ένα διαφορετικό Honda Civic


«Ποτέ δεν κατανοείς ένα έργο τέχνης»\nΤο χαριτωμένο ζευγάρι είναι κι ένα διάσημο δίδυμο στους κύκλους της σύγχρονης τέχνης. «Η πολιτική διάσταση στην τέχνη συνδέεται με τον τρόπο που προσεγγίζει το κοινό κι όχι με το θέμα του έργου», υποστηρίζουν οι Ρότζερ Μπουργκέλ και Ρουθ Νόακ\nΤο φοβερό δίδυμο της σύγχρονης τέχνης, η επιμελήτρια εκθέσεων Ρουθ Νόακ και ο οργανωτής εκθέσεων Ρότζερ Μπουργκέλ προσπαθούν να μιλήσουν για τους γρίφους της σύγχρονης τέχνης.\nΡότζερ Μπουργκέλ: «Καλό είναι να επιτρέπεις στο κοινό να πλησιάσει την τέχνη χωρίς άγχος, ώστε να μη νιώθει ανασφάλεια, τρόμο και σύγχυση επειδή δεν μπορεί να κατανοήσει αμέσως τα πάντα σ' ένα έργο τέχνης. Πρέπει να αισθανθεί ότι μπορεί να αντλήσει ικανοποίηση από την τέχνη αν ενεργοποιήσει τη φαντασία, τις μνήμες και τα βιώματά του και να βασιστεί στη δική του αισθητική ευφυΐα. Αυτό αποκαλώ "αισθησιακή συνάντηση" κοινού και τέχνης. Προσέξτε, όμως! Αναφέρομαι σ' ένα κίνητρο. Στην ευκαιρία που δίνεται στο κοινό να προσεγγίσει την τέχνη αισθησιακά για να πάει στη συνέχεια βαθύτερα. Ούτως ή άλλως ένα έργο τέχνης δεν κατανοείται».\n«Γενικότερα η πολιτική διάσταση στην τέχνη συνδέεται με τον τρόπο που προσεγγίζεις το κοινό και όχι με το θέμα ενός έργου. Με τη δυνατότητά σου να επηρεάζεις και να μεταπλάθεις το κοινό επιτρέποντάς του, την ίδια στιγμή, να μεταπλάθει και να διαμορφώνει με τη σειρά του την τέχνη».\nΡουθ Νόακ: «Υπάρχει μια παρεξήγηση. Αρκετά μουσεία ενισχύουν την εμπορική και την καταναλωτική διάσταση της τέχνης. Καλούν όλο και περισσότερους ανθρώπους να τα επισκεφθούν, όχι για να τους δώσουν πνευματική τροφή, όπως συνέβαινε παλιότερα, αλλά για να καταναλώσουν τέχνη. Οι άνθρωποι κατακλύζουν πια τα μουσεία όπως συνωστίζονται στο εμπορικό σινεμά. Οι υπεύθυνοι των μεγάλων μουσείων δεν θέλουν να δυσαρεστήσουν το μεγάλο κοινό με περίπλοκη τέχνη. Συχνά, αυτή η τακτική επηρεάζει και τους καλλιτέχνες οι οποίοι αρχίζουν, συνειδητά ή ασυνείδητα, να δημιουργούν τέχνη ειδικά γι' αυτό το μεγάλο κοινό».


Χτίσε το όνομά σου\nΑξιοποίησε το ταλέντο σου και ξεχώρισε\n«Η ταυτότητά σας είναι αυτό που οι άνθρωποι λένε για εσάς όταν εσείς δεν είστε παρών.»\nJeff Bezos, Ιδρυτής Amazon\nΤο βιβλίο «Χτίσε το όνομά σου: Αξιοποίησε το ταλέντο σου και ξεχώρισε» των συγγραφέων John Purkiss και David Rouston-Lee με την επιμέλεια του Κώστα Τζωρτζάκη, κάνει απολύτως ξεκάθαρα τα πάντα σχετικά με την προσωπική ταυτότητα και σας βοηθά να αναπτύξετε ένα ισχυρό προφίλ. Ένας χρήσιμος και πρακτικός οδηγός για να ανακαλύψετε τον εαυτό σας – ποιος είστε, τι κάνετε καλύτερα, ποιο είναι το ανταγωνιστικό σας πλεονέκτημα, ώστε να χτίσετε την επαγγελματική ταυτότητα που θα μεταμορφώσει και θα απογειώσει την καριέρα σας.\nΣυγγραφείς John Purkiss και David Rouston-Lee\nΕπιμελητής Κώστας Τζωρτζάκης\nΛιανική τιμή με ΦΠΑ 1̶8̶,̶0̶0̶ ̶€̶ 16,20 €\nΗμερομηνία Έκδοσης Σεπτέμβριος 2014\nΔιάσταση / Εξώφυλλο 14 x 20 / Μαλακό\nΠρωτότυπος τίτλος Brand You: Turn your Talents into a Winning Formula\nΟ John Purkiss σπούδασε οικονομικά στο πανεπιστήμιο του Cambridge και είναι κάτοχος ΜΒΑ απ’ το INSEAD, απ’ όπου και βραβεύθηκε με το Henry Ford II. Έχοντας αφιερώσει τα πρώτα χρόνια της καριέρας του στον τραπεζικό τομέα και στη συμβουλευτική μάνατζμεντ, έχει διατελέσει σύμβουλος σε πολλές κορυφαίες εταιρείες. Ο John ήταν συνέταιρος στην Heidrick & Struggles και πλέον είναι επικεφαλής του τμήματος ηγεσίας στη Veni Partners. Συμμετείχε στη συγγραφή του How to be Headhunted.\nΟ David Royston-Lee σπούδασε συμπεριφορικές επιστήμες στο Aston University και εργασιακή ψυχολογία στο Birkbeck College του Λονδίνου. Έχοντας ξεκινήσει την καριέρα του στην πρόσληψη προσωπικού, έγινε επικεφαλής της Διεύθυνσης Σταδιοδρομίας στην KPMG. Ο David, στη συνέχεια, εργάστηκε ως διευθυντής ανθρώπινου δυναμικού στην Ogilvy & Mather. Υπήρξε διευθύνων σύμβουλος στην CAM Foundation πριν την ίδρυση της Partners in Flow. Είναι συγγραφέας του How to Win from the Start και του The Career Repair Kit.\nΟ Κώστας Τζωρτζάκης είναι τ. Καθηγητής Οργάνωσης και Διοίκησης Επιχειρήσεων του ΑΤΕΙ Πειραιά και τ. Λέκτορας του Οικονομικού Πανεπιστημίου Αθηνών (ΑΣΟ & ΕΕ). Εργάστηκε ως project manager στους οικονομικούς οργανισμούς Κέντρο Προγραμματισμού και Οικονομικών Ερευνών (ΚΕΠΕ) και Ελληνικό Κέντρο Παραγωγικότητας (ΕΛΚΕΠΑ). Έχει διαχειριστεί σημαντικές θέσεις ευθύνης στο δημόσιο και ιδιωτικό τομέα. Ο συγγραφέας είναι Σύμβουλος Επιχειρήσεων και έχει εκπονήσει μελέτες για λογαριασμό διαφόρων επιχειρήσεων κι οργανισμών. Επίσης, έχει συγγράψει αρκετά βιβλία επιχειρησιακού περιεχομένου και έχει δημοσιεύσει σε επιστημονικά περιοδικά αρκετά άρθρα σχετικά με το Management και Marketing.\n"Ένα βιβλίο που πρέπει να διαβάσουν όλοι, απ' τους ασκούμενους μέχρι τα μέλη διοικητικών συμβουλίων."\nSanjay Shah, οικονομικός διευθυντής στην "The London CLinic"\n"Για να επιτύχετε στο σημερινό περιβάλλον που αλλάζει με ταχύτατους ρυθμούς, πρέπει να γνωρίζετε τον εαυτό σας και να μπορείτε να γνωστοποιήσετε ευρύτερα την επαγγελματική σας ταυτότητα. Αυτό το βιβλίο θα σας δείξει τον τρόπο. Συστήνεται ανεπιφύλακτα."\nGemma Greaves, διευθύντρια μάρκετινγκ στο "The Marketing Society"\n"Πρωτότυπες ιδέες σε συνοπτική μορφή – το «Χτίσε το Όνομα σου (Brand You)» είναι ένα βιβλίο που εμπνέει."\nBB Cooper, συνθέτης\n"Eίναι ένα πολύ σημαντικό βιβλίο που σας βοηθά να ανακαλύψετε τη μοναδικότητά σας και τον τρόπο με τον οποίο αυτή συνεισφέρει στην ανθρωπότητα."\nNick Williams, συγγραφέας του "The Work You Were Born to Do" και συνιδρυτής του inspired-entrepreneur.com\n"Το βιβλίο αυτό δεν προσδιορίζει μόνο τους λόγους για τους οποίους η οικοδόμηση της προσωπικής επαγγελματικής ταυτότητας είναι πιο σημαντική από ποτέ. Εμπεριέχει επίσης άρτια δομημένες, διορατικές και πρακτικές προτάσεις σχετικά με το τι πρέπει να κάνετε γι’ αυτό."\nTheresa Wise, ιδρύτρια του "T Wise Consulting"\n"Το «Χτίσε το Όνομα σου (Brand You)» είναι ένα σπουδαίο βιβλίο το οποίο αντανακλά την εποχή όπου, για να ξεχωρίσει κανείς, χρειάζεται να έχει προσωπική επαγγελματική ταυτότητα. Εάν θέλετε να είστε η πρώτη επιλογή στη λίστα με τις επαγγελματικές επαφές των ανθρώπων, τότε διαβάστε το."\nPeter Cook, συγγραφέας των "Sex, Leadership and Rock’n’Roll" και "Best Practice Creativity"\n"Οι άνθρωποι δε σκέφτονται αρκετά την επιρροή που ασκούν στους άλλους και την άποψη που έχουν οι άλλοι γι’ αυτούς. Αυτό το βιβλίο σας δείχνει πώς θα επιβεβαιώσετε ότι η άποψη των ανθρώπων για εσάς ανταποκρίνεται στην πραγματικότητα. Θα ασκείτε πολύ μεγαλύτερη επιρροή, η οποία θα σας βοηθήσει να χτίσετε μια επιτυχημένη καριέρα."\nAmanda Alexander, συνέταιρος στο "Stork & May"\n"Ένας ευχάριστος, διορατικός και πρακτικός οδηγός για το πώς θα διαχειριστείτε το πιο σημαντικό προϊόν σας– τον εαυτό σας! Απαραίτητο βοήθημα για όποιον θέλει να πετύχει."\nRanjan Singh, επιχειρηματίας στο διαδίκτυο, CEO του isango.com\n"Ήμουν πολύ τυχερός που διάβασα αυτό το βιβλίο ακριβώς την εποχή που αναθεωρούσα την καριέρα μου. Αποδείχθηκε ανεκτίμητο."\nKevin Mannion, σύμβουλος μέσων κοινωνικής δικτύωσης\n"Είναι ένα απ’ τα πιο χρήσιμα βιβλία που έχω διαβάσει ποτέ. Η μοναδική του μεθοδολογία λειτουργεί αποτελεσματικά σε κάθε περιβάλλον – θα μεταμορφώσει το προφίλ οποιουδήποτε το διαβάσει και εφαρμόσει αυτά που λέει."\nKully Dhadda, διευθύντρια του "Flame Public Relations"\n"Το βιβλίο «Χτίσε το Όνομα σου (Brand You)» είναι ευανάγνωστο και εύκολο να το αφομοιώσει κανείς. Μπόρεσα να βάλω σε εφαρμογή τις ιδέες του ευθύς αμέσως."\nNaazi Marouf, οδοντίατρος\n"Το βιβλίο «Χτίσε το Όνομα σου (Brand You)» με βοήθησε να κρατήσω την κατάλληλη στάση απέναντι στον Τύπο και στους χορηγούς. Αξιόλογο υλικό."\nDr Eben Upton, ιδρυτής του "The Raspberry Pi Foundation"


Μία… παλάμη δαχτυλίδια\nΤέξας, η μεγαλύτερη σε έκταση πολιτεία των ΗΠΑ, άγονη, «σκληρή» επί το πλείστον, με ερήμους και σήμα κατατεθέν τους περίφημους καουμπόηδες.Με τις χαρακτηριστικές στολές και τα καπέλα τους που μας θυμίζουν τις θρυλικές ταινίες γούεστερν.\nΣε αυτήν την πολιτεία ανήκει και το Σαν Αντόνιο, μία πόλη με περίπου 1,5 εκ. κατοίκους που φημίζεται σε όλον τον κόσμο για το φρούριο του Αλαμο.\nΠλέον έχει γίνει το δεύτερο «musttoseeplace» στην πόλη του Αγίου Αντωνίου, μια και το συνώνυμο της πόλης είναι οι Σαν Αντόνιο Σπερς. Με το «ΑT&TCenter», το γήπεδο των πεντάκις πρωταθλητών του ΝΒΑ να αποτελεί προσκυνηματικό τόπο για τους απανταχού μπασκετόφιλους.\nΚαι πώς να μην είναι άλλωστε με τα όσα έχουν καταφέρει να πετύχουν εδώ και μία δεκαπενταετία. Με συνέπεια, οργάνωση και ομαδική δουλειά. Με διακριτούς ρόλους εντός ομάδας και με μεγάλη προσπάθεια, αρχικά στη regularseason. Όπως συνέβη και τη φετινή χρονιά με την αρμάδα του Γκρεγκ Πόποβιτς να κόβει πρώτη το νήμα, διαθέτοντας το καλύτερο ρεκόρ στο NBA. 62-20 για την ακρίβεια, τουτέστιν το απόλυτο πλεονέκτημα έδρας έως το τέλος της διαδρομής. Η αρχή είναι το ήμισυ του παντός και οι Σπερς το γνώριζαν πολύ καλά…\nΠαρότι οι Σπερς είναι μία από τις τέσσερις πρώην ομάδες της Αμερικανικής Ομοσπονδίας Καλαθοσφαίρισης (ABA) που παραμένουν άθικτες μετά τη συγχώνευση του (ΑΒΑ) και του NBA το 1976, παρέμεναν για χρόνια μακριά από τους τίτλους. Για την ακρίβεια δεν είχαν πανηγυρίσει ποτέ, αν και κατά καιρούς διέθεταν και καλές ομάδες και εξαιρετικούς παίκτες. Καλή ώρα οι Τζορτζ Γκέρβιν, Ντέιβιντ Ρόμπινσον, Ειβερι Τζόνσον, Τζέιμς Σίλας. Το… turningpointόμως άρχισε τον Ιούνη του 1999 και τους τελικούς απέναντι στους Νικς. Των Πάτρικ Γιούιν, Τζον Σπαρκς και… Σπάικ Λι. Εύκολη επικράτηση με 4-1 συνολικό σκορ και το πρώτο δαχτυλίδι ήταν γεγονός.\nΠολλοί έκαναν λόγο για ένα… πυροτέχνημα και για μία συνύπαρξη Ρόμπινσον-Ντάνκαν που δεν θα προχωρήσει. Aμ δε. Διαψεύστηκαν πανηγυρικά. Μετά από μία τριετία που σάρωσαν οι Λέικερς το Σαν Αντόνιο «σκαρφάλωσε» αθόρυβα ξανά στην κορυφή. Το ημερολόγιο έγραφε 2003 με τους Τεξανούς να κερδίζουν 4-2 τους Νετς.\nΤο ίδιο «έργο» επαναλήφθηκε το 2005 και 2007 με «θύματα» Πίστονς και Καβαλίερς και τους Τεξανούς να γράφουν ιστορία. Τέσσερις συμμετοχές σε τελικούς, ισάριθμες κατακτήσεις πρωταθλημάτων, πάντοτε σε «μονές» χρονιές και νίκες με όλα τα σκορ. 4-0, 4-1, 4-2 και 4-3. Η αποθέωση των συμπτώσεων…\nΗ καθολική αποδοχή τους όμως ήρθε τη φετινή σεζόν με το ολοκληρωτικό μπάσκετ που δίδαξαν και τα ασύλληπτα ρεκόρ που πέτυχαν εναντίον των Μαϊάμι Χιτ. Με την εκδίκηση να έρχεται με τρόπο εμφατικό και κυρίως άνευ αμφισβήτησης.


Petrosdiver.blogspot.com: Εγραψαν τα Luxleaks στα παλιά τους τα παπούτσια\nΕγραψαν τα Luxleaks στα παλιά τους τα παπούτσια\nΟχι μόνο δεν σταμάτησαν τις «μυστικές συμφωνίες φοροελάφρυνσης» των πολυεθνικών μετά την αποκάλυψη του σκανδάλου Luxleaks, αλλά αντίθετα τις αύξησαν και μάλιστα κατά 50%!\nΟ λόγος για τις ευρωπαϊκές κυβερνήσεις, οι οποίες, παρότι στην πλειονότητά τους τάσσονται σήμερα υπέρ της φορολογικής διαφάνειας, στην πραγματικότητα υποθάλπουν την αδιαφάνεια συνάπτοντας μυστικές συμφωνίες που επιτρέπουν στις πολυεθνικές εταιρείες να φοροαποφεύγουν.\nΟπως αποκαλύπτει σχετική έκθεση του Ευρωπαϊκού Δικτύου για το Χρέος και την Ανάπτυξη (Eurodad) που δημοσιοποιήθηκε αυτήν την εβδομάδα, μόνο το Λουξεμβούργο -η χώρα στην οποία εκδηλώθηκε το σκάνδαλο Luxleaks- συνήψε, σαν να μην έγινε τίποτα, το 2015 μετά τις αποκαλύψεις ακόμα 172 μυστικές φορολογικές συμφωνίες με πολυεθνικές εταιρείες.\nΑύξηση κατά 160%!\nΗ έρευνα του Eurodad δείχνει ότι σε σύνολο 18 ευρωπαϊκών χωρών, οι μυστικές ευνοϊκές φορολογικές συμφωνίες εκτοξεύθηκαν μέσα σε μια διετία αγνοώντας το σκάνδαλο Luxleaks. Από 547 το 2013 έφτασαν τις 972 το 2014 και τις 1.444 στα τέλη του 2015. Δηλαδή μέσα σε δύο χρόνια υπήρξε αύξηση των συμφωνιών κατά 160%!\nΠρωταθλητές στη σύναψη αυτών των συμφωνιών ήταν το Βέλγιο και το Λουξεμβούργο. Συγκεκριμένα μετά την αποκάλυψη του σκανδάλου Luxleaks και σε διάστημα μόλις ενός χρόνου συμφωνίες φοροελάφρυνσης των πολυεθνικών αυξήθηκαν στο μεν Βέλγιο κατά 248%, ενώ στο Μεγάλο Δουκάτο κατά 50%. Ομως οι ευρωπαϊκές κυβερνήσεις συνέχισαν να υπογράφουν και υπερβολικά προβληματικές φορολογικές συμφωνίες με τις αναπτυσσόμενες χώρες.\nΟι συμφωνίες αυτές αρκετές φορές διευκολύνουν τη φοροαποφυγή των διεθνικών επιχειρήσεων καθώς επιβάλλουν περιορισμούς στα φορολογικά συστήματα των αναπτυσσόμενων (και των πιο αδύναμων) χωρών.\nΗ έκθεση κατέγραψε συνολικά 752 τέτοιες συμφωνίες, οι οποίες οδήγησαν σε μείωση των φορολογικών συντελεστών στις αναπτυσσόμενες χώρες κατά 3,8%.\nΗ έκθεση χαρτογράφησε και τις πολιτικές θέσεις των κυβερνήσεων για τη φορολογική διαφάνεια.\nΔιαπίστωσε ότι για πρώτη φορά οι κυβερνήσεις που τάσσονται υπέρ της διαφάνειας –υποστηρίζοντας για παράδειγμα τη δημιουργία δημόσιων μητρώων όπου θα καταγράφονται οι πραγματικοί ιδιοκτήτες των επιχειρήσεων- είναι περισσότερες από αυτές που τάσσονται κατά.\nΑπό την άλλη πλευρά όμως προκαλεί ερωτήματα το γεγονός ότι περισσότερες από τις μισές ευρωπαϊκές κυβερνήσεις δηλώνουν αντίθετες στην ιδέα να προσφερθεί μία θέση στις αναπτυσσόμενες χώρες για το τραπέζι των διαπραγματεύσεων που θα καθορίσει τα νέα διεθνή φορολογικά πρότυπα.\nΟύτε μία κυβέρνηση μάλιστα δεν τοποθετήθηκε ενεργά υπέρ αυτής της πρότασης.\nΗ Τόβε Μαρία Ρίντινγκ, μία εκ των συντακτών της έκθεσης και συντονίστρια επί των θεμάτων φορολογικής δικαιοσύνης του Eurodad, τόνισε σε δηλώσεις της ότι «είναι και απρόσμενο και ανησυχητικό το γεγονός ότι ο αριθμός των μυστικών συμφωνιών έχει εκτοξευτεί στην Ευρώπη λες και το σκάνδαλο των Luxleaks δεν συνέβη ποτέ…\nΑκόμη πιο απροσδόκητο όμως είναι το ότι μία από τις χώρες που εμφανίζει δραματική άνοδο είναι το Λουξεμβούργο…\nΑπό την άλλη πλευρά όπως διαπιστώθηκε από τη δίκη των πληροφοριοδοτών του Luxleaks, οποιοσδήποτε αποκαλύπτει το περιεχόμενο αυτών συμφωνιών κινδυνεύει με μηνύσεις και φυλάκιση».\nΑναρτήθηκε από Petros Vergos στις 09:47


Το νέο Ford Maverick θα έχει και ηλεκτρική έκδοση | NewsAuto.gr\nΟ CEO της Ford, Jim Farley αποκάλυψε πως η γκάμα του νέου Maverick θα εμπλουτιστεί μελλοντικά με ακόμα περισσότερες εκδόσεις μεταξύ των οποίων και μια ηλεκτροκίνητη.\nΗ επίσημη πρεμιέρα του Ford Maverick συγκέντρωσε μεγάλο ενδιαφέρον, ειδικά στην αγορά των ΗΠΑ όπου τα pick-up είναι ιδιαίτερα δημοφιλή και φαίνεται πως η εταιρία στοχεύει στην εμπορική ενδυνάμωση του νέου μοντέλου με τον εμπλουτισμό της γκάμα του.\nΣε πρόσφατη συνέντευξη του στους New York Times, o CEO της Ford, Jim Farley τόνισε πως το Maverick ως το πιο φθηνό pick-up της εταιρίας θα έχει μεγάλη εμπορική σημασία για την εταιρία και στόχος είναι αυτή η δυναμική να αξιοποιηθεί με τον καλύτερο δυνατό τρόπο. Σε αυτό το πλαίσιο λοιπόν η γκάμα του μικρομεσαίου pick-up θα ενισχυθεί με αρκετές εκδόσεις μεταξύ των οποίων και μια ηλεκτρική, ακολουθώντας την κυρίαρχη τάση της εποχής. Ο Farley δεν μπήκε σε λεπτομέρειες σχετικά με αυτές τις εκδόσεις και δεν διευκρίνισε, για παράδειγμα, αν θα υπάρξει Maverick Raptor όπως στην περίπτωση των μεγαλύτερων Ranger και F-150. Προς το παρόν λοιπόν δεν υπάρχουν πολλές πληροφορίες σχετικά με τις προδιαγραφές των νέων εκδόσεων ούτε φυσικά της ηλεκτρικής.\nΠάντως σε πρόσφατη εκδήλωση της Ford ανακοινώθηκε ένα ηλεκτρικό pick-up το οποίο θα βασίζεται στη νέα πλατφόρμα BEV Flexible Architecture που θα δούμε για πρώτη φορά στα ηλεκτρικά Explorer και Lincoln Aviator. Πάντως εικάζεται πως το pick-up για το οποίο έγινε αναφορά θα είναι το ηλεκτρικό Ranger και όχι η αντίστοιχη εκδοχή του Maverick.\nFord Maverick: Ο αντίπαλος του Hyundai Santa Cruz (video)\nCrossover το πρώτο ηλεκτρικό μοντέλο της συνεργασίας Ford-VW\nFord: Ξεκινά η σειρά Lifesavers (+video)


Έκτακτο Δελτίο Επικίνδυνων Καιρικών Φαινομένων που ισχύει από αύριο Σάββατο 04-04-2020. - Δήμος Ευρώτα\n03/04/2020\tαπό admin\tσε Δελτία Τύπου, Καιρός\nΘΕΜΑ: «ΕΚΤΑΚΤΟ ΔΕΛΤΙΟ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ (ΙΣΧΥΡΕΣ ΒΡΟΧΕΣ ΚΑΙ ΚΑΤΑΙΓΙΔΕΣ, ΠΟΛΥ ΘΥΕΛΛΩΔΕΙΣ ΑΝΕΜΟΙ), από αύριο Σάββατο (04-04-2020)».\nΣύμφωνα με το Έκτακτο Δελτίο Επικίνδυνων Καιρικών Φαινομένων που εκδόθηκε σήμεραΠαρασκευή 3 Απριλίου 2020 από την Εθνική Μετεωρολογική Υπηρεσία (ΕΜΥ), προβλέπεταικακοκαιρία από αύριο Σάββατο (04-04-2020) με ισχυρές βροχές και καταιγίδες, πολύ θυελλώδειςανέμους, χαμηλές για την εποχή θερμοκρασίες στα κεντρικά και βόρεια όπου θα σημειωθούν και\nΠροβλέπονται από το μεσημέρι του Σαββάτου (04-04-2020) στην ανατολική\nΠελοπόννησο, την ανατολική Στερεά, την Εύβοια, την ανατολική Θεσσαλία, τις\nΣποράδες και πρόσκαιρα στο Ιόνιο (κυρίως στο Νότιο). Από τις απογευματινές ώρες\nθα επηρεαστούν οι Κυκλάδες, τα νησιά του ανατολικού Αιγαίου, και μέχρι το βράδυ\nτο βόρειο Αιγαίο και τα νότια τμήματα της κεντρικής Μακεδονίας (κυρίως η\nΧαλκιδική). Τα φαινόμενα αναμένεται να είναι ιδιαιτέρως ισχυρά κατά διαστήματα\nστην ανατολική Στερεά, την Εύβοια και τις Σποράδες από το απόγευμα του\nΣαββάτου, μέχρι το μεσημέρι της Κυριακής (05-04-2020). Εξασθένηση των\nφαινομένων προβλέπεται από το απόγευμα της Κυριακής.\nΟι βροχές που θα σημειώνονται ήδη από τις πρωινές ώρες του Σαββάτου (04-04-\n2020), μετά το μεσημέρι θα ενταθούν και θα εκδηλωθούν και σποραδικές\nκαταιγίδες. Τα φαινόμενα θα είναι ιδιαιτέρως ισχυρά από τις απογευματινές ώρες\nτου Σαββάτου μέχρι τις προμεσημβρινές ώρες της Κυριακής (05-04-2020).\nΆνεμοι ανατολικών διευθύνσεων με ένταση 7 με 9 μποφόρ, θα πνέουν το Σάββατο\nαρχικά στα δυτικά και νότια και από το βράδυ στο βόρειο Αιγαίο. Την Κυριακή (05-\n04-2020)σταδιακά θα επικρατήσουν βόρειοι βορειοανατολικοί άνεμοι, οι οποίοι τη\nΔευτέρα (06-04-2020) θα φτάσουν στο Αιγαίο τοπικά σε επίπεδο θύελλας (10\nμποφόρ). Οι πολύ θυελλώδεις βοριάδες με ένταση 8 με 9 μποφόρ, προβλέπεται\nνα διατηρηθούν στο Αιγαίο μέχρι και τις πρωινές ώρες της Τετάρτης (08-04-2020).\nΘα σημειωθούν κυρίως το Σάββατο και την Κυριακή στα ηπειρωτικά ορεινά\n(ενδεικτικό υψόμετρο 900 μέτρα) της κεντρικής και βόρειας χώρας και θα είναι\nκατά τόπους πυκνές στην κεντρική Στερεά, τη Θεσσαλία και το Σάββατο στη δυτική\nΜακεδονία όπου θα χιονίσει και στα ημιορεινά (περίπου πάνω από 600 μέτρα).\nΕξασθένηση και στις υπόλοιπες περιοχές, αναμένεται από τις απογευματινές ώρες\nφαινομένων στα τακτικά δελτία καιρού της ΕΜΥ και στην ιστοσελίδα της ΕΜΥ στην ηλεκτρονική\nΠαρακαλούνται οι πολίτες να είναι ιδιαίτερα προσεκτικοί, μεριμνώντας για τη λήψη μέτρων\nαυτοπροστασίας από κινδύνους που προέρχονται από την εκδήλωση των έντονων καιρικών\nΕιδικότερα, σε περιοχές όπου προβλέπεται η εκδήλωση έντονων βροχοπτώσεων,\nκαταιγίδων ή θυελλωδών ανέμων:\n• Να αποφεύγουν να διασχίζουν χείμαρρους και ρέματα πεζοί ή με το αυτοκίνητο κατά τη\nδιάρκεια εκδήλωσης των επικίνδυνων καιρικών φαινομένων, καθώς επίσης και για αρκετές ώρες\nμετά το τέλος εκδήλωσής τους.\n• Να προφυλαχτούν αμέσως κατά τη διάρκεια μιας χαλαζόπτωσης. Να καταφύγουν σε κτίριο\nή σε αυτοκίνητο και να μην εγκαταλείπουν τον ασφαλή χώρο, παρά μόνο όταν βεβαιωθούν ότι η\nκαταιγίδα πέρασε. Η χαλαζόπτωση μπορεί να είναι πολύ επικίνδυνη και για τα ζώα.\n• Να αποφύγουν τη διέλευση κάτω από μεγάλα δέντρα, κάτω από αναρτημένες πινακίδες\nκαι γενικά από περιοχές, όπου ελαφρά αντικείμενα (π.χ. γλάστρες, σπασμένα τζάμια κλπ.) μπορεί\nνα αποκολληθούν και να πέσουν στο έδαφος (π.χ. κάτω από μπαλκόνια).\n Να αποφεύγουν άσκοπες μετακινήσεις όταν τα φαινόμενα κορυφώνονται.\nτου οδικού δικτύου λόγω εισροής πλημμυρικών υδάτων σε αυτό, οι πολίτες μπορούν να\nεπισκέπτονται την ιστοσελίδα της ΕΛ.ΑΣ. www.astynomia.gr.\nφαινόμενα, οι πολίτες μπορούν να επισκέπτονται την ιστοσελίδα της Γενικής Γραμματείας\nΠολιτικής Προστασίας στην ηλεκτρονική διεύθυνση www.civilprotection.gr ή την ιστοσελίδα του\nΔήμου Ευρώτα https://www.evrotas.gov.gr


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: ΕΛΛΑΔΑ: Φως στο τούνελ ή μια τρύπα στο νερό;\nΣτην Ελλάδα σχεδόν τα πάντα είναι ακριβότερα από τις άλλες χώρες της Ευρωζώνης. Στην Ευρώπη σχεδόν τα πάντα είναι ακριβότερα από τις ΗΠΑ. Και διαθέτουν οι ΗΠΑ υψηλότερo κατά κεφαλήν εισόδημα από την Ευρώπη και η Ευρωζώνη από την Ελλάδα.\nΟι φόροι, οι εισφορές και η ρύθμιση των αγορών είναι η βασική αιτία που στην Ελλάδα τα πάντα είναι ακριβότερα από την Ευρώπη και στην Ευρώπη ακριβότερα από τις ΗΠΑ.\nΣτην Ελλάδα το 43% το μεικτού μισθού είναι κρατήσεις και εισφορές, ασφαλιστικές και υπέρ τρίτων. Μαζί με τη Γαλλία αυτό είναι το υψηλότερο επίπεδο κρατήσεων στην Ευρώπη.\nΠαρά τις υψηλές κρατήσεις τα ασφαλιστικά ταμεία μέσω των εισφορών που εισπράττουν δεν μπορούν παρά να καλύψουν περίπου τα δυο τρίτα του συνόλου των συντάξεων και το υπόλοιπο το καλύπτει ο κρατικός προϋπολογισμός μέσω φορολογίας.\nΥπό αυτούς τους όρους όσο και να μειώσουν τους μισθούς στην Ελλάδα η οικονομία δεν πρόκειται να γίνει ανταγωνιστική.\nΣτις αυξημένες τιμές συμβάλλουν και οι υψηλοί φόροι όπως ο ΦΠΑ και διάφοροι φόροι στην παραγωγή. Κάποιος ανίδεος ή επιτήδειος υπουργός όταν λύνει ένα πρόβλημα με την επιβολή ενός ειδικού φόρου δεν καταλαβαίνει, ή κάνει πως δεν καταλαβαίνει, πως ο φόρος αυτός μεταφέρεται αμέσως στην τιμή του προϊόντος και στον καταναλωτή.\nΣτις αυξήσεις των τιμών συμβάλλουν και τα εκατοντάδες κλειστά επαγγέλματα και οι ρυθμίσεις που δεν βάζουν εμπόδια στον ελεύθερο ανταγωνισμό.\nΟι φαρμακοποιοί απαιτούν να μην πωλούνται ουροσυλλέκτες και έμπλαστρα στα σούπερ μάρκετ με την πρόφαση πως κάποιος χωρίς τις απαραίτητες συμβουλές μπορεί να καταπιεί τον ουροσυλλέκτη και να πάθει απόφραξη αεραγωγών ή να τοποθετήσει το έμπλαστρο στο μάτι.\nΟι αυτοκινητιστές απαιτούν να μην παρέχουν τα ξενοδοχεία ανταγωνιστικές υπηρεσίες στους πελάτες τους. Οι μεταφορείς απαιτούν να κυκλοφορούν τα ιδιωτικής χρήσης τα μισά χιλιόμετρα της ζωής τους άδεια για να υπάρχει ικανοποιητικό μεροκάματο για τους ίδιους.\nΤα διυλιστήρια να μην εισάγουν οι εταιρείας εμπορίας καύσιμα σε ανταγωνιστικές τιμές.\nΟι δημοσιογράφοι επιβαρύνουν την κοινωνία και την οικονομία με το αγγελιόσημο. Κάθε διαφήμιση που δημοσιεύεται πληρώνει ένα 20% της αξίας της στο ταμείο των δημοσιογράφων.\nΌταν αγοράζει κάποιος ένα γιαούρτι ή ένα κρασί που έχει διαφημιστεί στην τιμή που πληρώνει περιλαμβάνεται και το κόστος της διαφήμισης, άρα πληρώνει και για τη σύνταξη των δημοσιογράφων.\nΌλα αυτά και εκατοντάδες άλλα παρόμοια αθροίζουν στην Ελλάδα υψηλές τιμές και κόστος παραγωγής που κάνει τα ελληνικά προϊόντα μη ανταγωνιστικά των ξένων και στην ελληνική αγορά για αποτροπή των εισαγωγών και στις διεθνείς αγορές για τόνωση των εξαγωγών.\nΥπάρχουν τρεις δρόμοι για να εξορθολογιστούν οι τιμές: Οι δρόμος των «γραφικών», ο δρόμος των «παλαβών» και ο δρόμος της αγοράς.\nΓραφικός ήταν ο τρόπος του Κίμωνα Κουλούρη πριν μια δεκαετία όταν φωτογραφιζόταν δίπλα στους πάγκους των λαϊκών.\nΠαλαβός είναι το τρόπος του Τσάβες και του Μαδούρο όπου με πληθωρισμό πάνω από 50% βγάζει διατάγματα σταθερότητας των τιμών. Όπως είναι φυσικό ανθεί η μαύρη αγορά και οι ελλείψεις βασικών ειδών όπως το χαρτί υγείας. Είναι το μοντέλο που ευαγγελίζεται σαν απάντηση ο κ. Τσίπρας και η λαϊκίζουσα αριστερά και δεξιά.\nΚαι υπάρχει και ο δρόμος της αγοράς. Της εξασφάλισης δημοσιονομικής σταθερότητας στα πλαίσια ενός σταθερού νομίσματος και της δημιουργίας προϋποθέσεων λειτουργείας του ανταγωνισμού.\nΤο ελληνικό μοντέλο ήταν χτισμένο πάνω στην πληθωριστική δραχμή όπου το κράτος με το ένα χέρι μοίραζε εισόδημα μέσω προνομίων και με το άλλο τα αφαιρούσε μέσω του πληθωρισμού και της πτώσης της συναλλαγματικής ισοτιμίας. Φυσικά σε αυτή την αναδιανομή κάποιοι έβγαιναν περισσότερο χαμένοι και δεν ήταν πάντα αυτοί που προσπαθούσαν λιγότερο.\nΣ’ αυτό το σύστημα όμως το μαχαίρι της διανομής εισοδήματος και πλούτου το είχαν οι πολιτικοί προς όφελος των πελατών τους. Αυτοί είναι που διαμαρτύρονται και εμφανίζουν σαν βιτρίνα τα συμφέροντα των αγελαδοτρόφων, των φαρμακοποιών της ελληνικής παραγωγής και απασχόλησης εν γένει.\nΤο πολυνομοσχέδιο έστω και με συμβιβασμούς και υποχωρήσεις έφερε 50 αλλαγές από τις 500 που έχει εντοπίσει ο ΟΟΣΑ σε στρεβλώσεις που παρουσιάζει η ελληνική οικονομία.\nΧρειάζονται άλλες 450 τουλάχιστον.\nΣτη βάση το όλο θέμα είναι απλό. Η ελληνική κοινωνία πρέπει να επιλέξει αν θέλει να μοιάζει με μια χώρα της Βορείου Αφρικής και της Μέσης Ανατολής ή με μια χώρα της Ευρώπης.


ΑΠΛΑ ΚΑΤΕΒΕΙΤΕ ΑΠΟ ΤΟ ΑΥΤΟΚΙΝΗΤΟ ΚΑΙ ΣΗΚΩΣΤΕ ΤΗΝ ΜΠΑΡΑ -ΓΙΑΤΙ ΕΙΝΑΙ ΣΥΝΤΑΓΜΑΤΙΚΟ ΜΑΣ ΔΙΚΑΙΩΜΑ\nΑρνούμαστε να υπογράψουμε οτιδήποτε\n- Άρθρο 5: Καθένας έχει το δικαίωμα να … συμμετέχει στην κοινωνική, οικονομική και πολιτική ζωή της χώρας (§1). Η προσωπική ελευθερία είναι απαραβίαστη. Κανένας δεν καταδιώκεται ή συλλαμβάνεται ούτε φυλακίζεται ούτε με οποιονδήποτε άλλο τρόπο περιορίζεται, παρά μόνο όταν και όπως ορίζει ο νόμος. (§3). Απαγορεύονται ατομικά διοικητικά μέτρα που περιορίζουν σε οποιονδήποτε Έλληνα την ελεύθερη μετακίνηση ή εγκατάσταση στη χώρα… (§4).\nΑναρτήθηκε από Vag.Stam. στις Τετάρτη, Δεκεμβρίου 08, 2010


Νέα του Μεραμπέλλου: Συναντήσεις υποψηφίων βουλευτών του ΣΥΡΙΖΑ με την Αντιπεριφερειάρχη Λασιθίου και το Επιμελητήριο Λασιθίου\nΣυναντήσεις υποψηφίων βουλευτών του ΣΥΡΙΖΑ με την Αντιπεριφερειάρχη Λασιθίου και το Επιμελητήριο Λασιθίου\nΟ υποψήφιος Βουλευτής Λασιθίου Μανόλης Θραψανιώτης με κλιμάκιο του ΣΥΡΙΖΑ επισκέφθηκε την Τετάρτη 9/9/2015 την Αντιπεριφερειάρχη Λασιθίου κ. Πελαγία Πετράκη και συζήτησαν τα σημαντικότερα προβλήματα του νομού αλλά και τις γενικότερες πολιτικές εξελίξεις. Στη συνάντηση που έγινε σε πολύ καλό κλίμα, εξετάστηκαν και οι αναγκαίες προτεραιότητες που πρέπει να δοθούν για να μειωθεί η υστέρηση και το αναπτυξιακό έλλειμμα του νομού σε σχέση με την υπόλοιπη Κρήτη.\nΤα κύρια θέματα που αναπτύχθηκαν ήταν :\nΗ υστέρηση του νομού Λασιθίου σε υποδομές και κυρίως η ανάγκη επιτάχυνσης της ολοκλήρωσης του ΒΟΑΚ και του ΝΟΑΚ, η προώθηση φραγμάτων άρδευσης σε όλο το νομό και η έγκαιρη και ουσιαστική προετοιμασία για το τρέχον ΕΣΠΑ.\nΗ ορθολογική προώθηση της ανάπτυξης της τριτοβάθμιας εκπαίδευσης (ΑΕΙ και ΤΕΙ) σε συνδυασμό με τις ανάγκες και τις δυνατότητες κάθε περιοχής του νομού.\nΟ εκσυγχρονισμός και αναβάθμιση δημόσιας διοίκησης και η αποτελεσματική λειτουργία της.\nΣε συνέχεια όλοι οι υποψήφιοι βουλευτές του ΣΥΡΙΖΑ στο νομό Λασιθίου, ο Μανόλης Θραψανιώτης, ο Κώστας Μπαλοθιάρης, η Ειρήνη Καζαμία και ο Δημήτρης Ψαρουδάκης επισκέφτηκαν το Επιμελητήριο Λασιθίου και είχαν συνάντηση με πρόεδρο κ. Χαριτάκη και το μέλος ΔΣ κ. Ψυλλάκη.\nΣτον πλούσιο διάλογο που έγινε συζητήθηκαν τα πολλά προβλήματα που αντιμετωπίζει σήμερα η μικρομεσαία επιχείρηση και οι εξοντωτικοί όροι με τους οποίους είναι αναγκασμένη να λειτουργεί σήμερα. Ιδιαίτερη αναφορά έγινε στην αναπτυξιακή υστέρηση του νομού που επιδεινώνει ακόμα περισσότερο την κατάσταση σε τοπικό επίπεδο.\nΌλοι συμφώνησαν ότι μετά τις εκλογές, για να μπορέσει να επιβιώσει και να αναπτυχθεί η μικρομεσαία επιχείρηση που προσφέρει πολλά τόσο στην οικονομία όσο και στην αντιμετώπιση της ανεργίας, είναι αναγκαίο να υπάρξουν:\nΣταθερή Κυβέρνηση προοπτικής και καθαροί κανόνες παντού.\nΣταθερό και δίκαιο φορολογικό πλαίσιο.\nΣταθερό αναπτυξιακό πλαίσιο που να δίνει χώρο και ρόλο στην μικρομεσαία επιχείρηση.\nΛειτουργία τραπεζών ώστε να στηρίξουν ουσιαστικά τις επιχειρήσεις και την αγορά και όχι να τις απομυζούν, όπως γίνεται σήμερα.\nΠροώθηση των υποδομών στο νομό που θα διευκολύνουν την οικονομική ανάπτυξη.